***Patikslintas projektas***

**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL SKUODO RAJONO SAVIVALDYBĖS 2024 METŲ BIUDŽETO PATIKSLINIMO**

2024 m. birželio 18 d. Nr. T10-127

Skuodas

**1. Parengto sprendimo projekto tikslas ir uždaviniai.**

Atsižvelgiant į papildomai gautas lėšas iš valstybės biudžeto bei paskirstant Nepaskirstytų lėšų rezervą, patikslinti 2024 metų savivaldybės biudžetą.

**2. Siūlomos teisinio reguliavimo nuostatos.**

Lietuvos Respublikos 2024 metų valstybės biudžeto ir savivaldybių biudžetų finansinių rodiklių patvirtinimo įstatymo 3 straipsnio 3 dalyje numatyta, kad savivaldybių tarybos, atsižvelgdamos į gautas valstybės biudžeto dotacijas, atitinkamai patikslina savo patvirtintus biudžetus.

**3. Laukiami rezultatai.**

Lietuvos Respublikos švietimo, mokslo ir sporto ministro 2024 m. balandžio 30 d. įsakymu Nr. V-459 „Dėl Lietuvos Respublikos 2024 metų valstybės biudžeto lėšų, skirtų išlaidoms, susijusioms su valstybinių ir savivaldybių mokyklų mokytojų, dirbančių pagal ikimokyklinio, priešmokyklinio, bendrojo ugdymo ir profesinio mokymo programas, personalo optimizavimu ir atnaujinimu, apmokėti, paskirstymo patvirtinimo“ Skuodo rajono savivaldybei skirta **4 252 Eur**.

**Lietuvos Respublikos Vyriausybės 2024 m. birželio 19 d. nutarimu Nr. 503 „Dėl lėšų skyrimo“ Skuodo rajono savivaldybei skirta 11 963 Eur patirtoms užsieniečių, pasitraukusių iš Ukrainos dėl Rusijos Federacijos karinių veiksmų Ukrainoje, priėmimo išlaidoms kompensuoti.**

Įvertinus išlaidas socialinėms išmokoms ir būsto šildymo kompensacijoms mokėti bei prognozuojant šių išlaidų poreikį iki metų pabaigos, planuojama, kad liks nepanaudotų lėšų. 33 974 Eur skiriama savivaldybės ir socialiniams būstams remontuoti, iš jų:

Notėnų seniūnijai – 9 974 Eur;

Skuodo miesto seniūnijai – 24 000 Eur.

Iš nepaskirstytų lėšų rezervų paskirstoma 575 750 Eur, iš jų:

Skuodo rajono savivaldybės administracijai – 273 206 Eur – Skuodo miesto parko pėsčiųjų takų atkarpų naujos statybos, esamo tako ruožo paprastojo remonto ir takų apšvietimo tinklų statybos darbams;

Aleksandrijos seniūnijai – 39 265 Eur gatvių apšvietimui įrengti Aleksandrijos k. Alyvų (dalyje), Skuodo (dalyje), S. Daukanto (dalyje), Bijūnų, Kaštonų ir Beržų (dalyje) gatvėse;

Ylakių seniūnijai – 72 340 Eur naujiems šildymo katilams;

Skuodo seniūnijai – 23 614 Eur gatvių apšvietimui įrengti Daukšių gyvenvietės Giraitės ir Sodų gatvėse;

Skuodo miesto seniūnijai – 17 600 Eur gatvių apšvietimui įrengti Basanavičiau g. atkarpoje nuo V. Kudirkos g. iki tilto per Luobos upę bei Taikos ir J. Biliūno gatvėse;

Mosėdžio gimnazijai – 2 395 Eur nuotekų išvadoms įrengti;

Ylakių gimnazijai – 147 330 Eur naujiems šildymo katilams.

Nepaskirstytų lėšų likutis po perskirstymo – 4 150 Eur (S00.271).

Biudžetas taip pat tikslinamas pagal asignavimų valdytojų pateiktus prašymus (prašymai pridedami).

**4. Lėšų poreikis sprendimui įgyvendinti ir jų šaltiniai.**

Pajamų ir asignavimų planas didinamas **~~4 252~~ 16 215 Eur.**

**5. Sprendimo projekto autorius ir (ar) autorių grupė.**

Rengėja – Biudžeto valdymo skyriaus vedėja Nijolė Mackevičienė.