**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL NEKILNOJAMOJO TURTO MOKESČIO 2025 METŲ TARIFŲ NUSTATYMO**

2024 m. birželio 18 d. Nr. T10-130

Skuodas

**1. Parengto sprendimo projekto tikslas ir uždaviniai.**

Nustatyti nekilnojamojo turto mokesčio tarifus 2025 metų mokestiniam laikotarpiui.

**2. Siūlomos teisinio reguliavimo nuostatos.**

Lietuvos Respublikos nekilnojamojo turto mokesčio įstatymo 6 straipsnio 1, 2 ir 3 dalys:

1. Mokesčio tarifas – nuo 0,5 procento iki 3 procentų nekilnojamojo turto mokestinės vertės, jeigu šiame straipsnyje nenustatyta kitaip.

***TAR pastaba.*** *6 straipsnio 1 dalies nuostatos taikomos apskaičiuojant ir deklaruojant 2022 metų ir vėlesnių mokestinių laikotarpių nekilnojamojo turto mokestį.*

*Nuostata, kad Lietuvos Respublikos nekilnojamojo turto mokesčio įstatymo 6 straipsnio 1 dalis (2019 m. gruodžio 12 d. redakcija), 7 straipsnio 1 dalies 6, 7 punktai (2019 m. gruodžio 12 d. redakcija) įsigaliojo 2020 m. sausio 1 d., prieštarauja Lietuvos Respublikos Konstitucijos 5 straipsnio 2 daliai, 70 straipsnio 1 daliai, konstituciniams teisinės valstybės, atsakingo valdymo principams.*

*Straipsnio dalies pakeitimai:*

*Nr.* [*XI-1828*](https://www.e-tar.lt/portal/legalAct.html?documentId=TAR.F9402E95943E)*, 2011-12-21, Žin., 2011, Nr. 163-7742 (2011-12-31), i. k. 1111010ISTA0XI-1828*

*Nr.* [*XI-2178*](https://www.e-tar.lt/portal/legalAct.html?documentId=TAR.10244C66F913)*, 2012-06-29, Žin., 2012, Nr. 82-4265 (2012-07-13), i. k. 1121010ISTA0XI-2178*

*Nr.* [*XIII-2653*](https://www.e-tar.lt/portal/legalAct.html?documentId=05907f00287211eabe008ea93139d588)*, 2019-12-12, paskelbta TAR 2019-12-27, i. k. 2019-21307*

*Nr.* [*XIV-725*](https://www.e-tar.lt/portal/legalAct.html?documentId=840a4aa05d9511eca9ac839120d251c4)*, 2021-12-07, paskelbta TAR 2021-12-15, i. k. 2021-25843*

*Nr.* [*KT67-N6/2021*](https://www.e-tar.lt/portal/legalAct.html?documentId=1ce2a330b3f011eb8371ea260d59d64b)*, 2021-05-13, paskelbta TAR 2022-07-01, i. k. 2022-14281*

2. Savivaldybės taryba, siekdama, kad naujas konkretus mokesčio tarifas galiotų šios savivaldybės teritorijoje nuo kito mokestinio laikotarpio pradžios, naują konkretų mokesčio tarifą turi nustatyti iki einamojo mokestinio laikotarpio liepos 1 dienos. Jeigu, vadovaujantis šio įstatymo 9 straipsnio 3 dalimi, nuo kito mokestinio laikotarpio mokestis už šio įstatymo 9 straipsnio 2 dalies 1 ir 2 punktuose nurodytą nekilnojamąjį turtą bus skaičiuojamas taikant naujai atlikto nekilnojamojo turto masinio vertinimo metu nustatytą vertę, kitą mokestinį laikotarpį galiosiantį naują konkretų mokesčio tarifą savivaldybės taryba gali nustatyti iki einamojo mokestinio laikotarpio gruodžio 1 dienos. Savivaldybės taryba gali nustatyti ir kelis konkrečius mokesčio tarifus, kurie diferencijuojami tik atsižvelgiant į vieną arba kelis iš šių kriterijų: nekilnojamojo turto paskirtį, naudojimą, teisinį statusą, jo technines savybes, priežiūros būklę, apleistumą, mokesčio mokėtojų kategorijas (dydį ar teisinę formą, ar socialinę padėtį) ar nekilnojamojo turto buvimo savivaldybės teritorijoje vietą (pagal strateginio planavimo ir teritorijų planavimo dokumentuose nustatytus prioritetus). Jeigu savivaldybės taryba per šioje dalyje nurodytus terminus nenustato naujų konkrečių mokesčio tarifų, kitą mokestinį laikotarpį galioja paskutiniai nustatyti konkretūs mokesčio tarifai.

***TAR pastaba.*** *6 straipsnio 2 ir 3 dalių nuostatos taikomos nustatant 2021 metų ir vėlesnių mokestinių laikotarpių nekilnojamojo turto mokesčio tarifus.*

*Straipsnio dalies pakeitimai:*

*Nr.* [*XIII-430*](https://www.e-tar.lt/portal/legalAct.html?documentId=48c1bfe054f411e7846ef01bfffb9b64)*, 2017-06-08, paskelbta TAR 2017-06-19, i. k. 2017-10250*

*Nr.* [*XIII-2244*](https://www.e-tar.lt/portal/legalAct.html?documentId=c80586b098c711e9ae2e9d61b1f977b3)*, 2019-06-13, paskelbta TAR 2019-06-27, i. k. 2019-10373*

3. Jeigu savivaldybės taryba kito mokestinio laikotarpio konkrečius mokesčio tarifus nustato arba pakeičia po šio straipsnio 2 dalyje nurodytų terminų, nustatyti (pakeisti) konkretūs mokesčio tarifai savivaldybės teritorijoje taikomi dar kitą mokestinį laikotarpį po ateinančio mokestinio laikotarpio.

***TAR pastaba.*** *6 straipsnio 2 ir 3 dalių nuostatos taikomos nustatant 2021 metų ir vėlesnių mokestinių laikotarpių nekilnojamojo turto mokesčio tarifus.*

*Straipsnio dalies pakeitimai:*

*Nr.* [*XIII-2244*](https://www.e-tar.lt/portal/legalAct.html?documentId=c80586b098c711e9ae2e9d61b1f977b3)*, 2019-06-13, paskelbta TAR 2019-06-27, i. k. 2019-10373*

Nekilnojamojo turto objektų mokestinė vertė, kuri  apskaičiuota masinio vertinimu būdu ir įsigaliojo nuo 2021-01-01, naudojama nekilnojamojo turto mokesčiui apskaičiuoti 5 metus (2021, 2022, 2023, 2024, 2025 metais).

**3. Laukiami rezultatai.**

Pajamos iš nekilnojamojo turto mokesčio:

|  |  |  |  |
| --- | --- | --- | --- |
| **Metai** | **Planas** | **Faktas** | **Skirtumas** |
| 2024 | 186 000 | 118 038,07 (03.31.) |  |
| 2023 | 175 000 | 197 149,41 | 22149,41 |
| 2022 | 170 000 | 185 572,07 | 15 572,07 |
| 2021 | 148 000 | 177 646,26 | 29 646,26 |
| 2020 | 180 000 | 174 708,66 | -5 291,34 |

Dabar galiojantys tarifai yra patvirtinti nuo 2017 metų.

Informacija pagal duomenis, paskelbtus lietuvosfinansai.lt:

|  |  |  |  |  |  |
| --- | --- | --- | --- | --- | --- |
| **Tarifai (svertiniai vidurkiai)** | **JV** | **FA** | **Atotrūkis JV** | **Atotrūkis FA** | **Atotrūkis iš viso\*** |
| Skuodo rajono sav. | 0,76 | 0,5 |  |  |  |
| Klasterio | 0,85 | 0,72 | 20 795 | 4 385 | **25 180** |
| Šalies vidurkis | 0,82 | 0,73 | 13 863 | 4 584 | **18 447** |
|  |  |  |  |  |  |

\*Pagal 2021 m. duomenis

**4. Lėšų poreikis sprendimui įgyvendinti ir jų šaltiniai.**

Lėšų sprendimui įgyvendinti nereikia.

**5. Sprendimo projekto autorius ir (ar) autorių grupė.**

Rengėja – Biudžeto valdymo skyriaus vedėja Nijolė Mackevičienė.