**SKUODO rajono savivaldybės taryba**

**SPRENDIMAS**

**DĖL NEKILNOJAMOJO TURTO MOKESČIO 2025 METŲ TARIFŲ NUSTATYMO**

2024 m. birželio 18 d. Nr. T10-130

Skuodas

Vadovaudamasi Lietuvos Respublikos vietos savivaldos įstatymo 15 straipsnio 2 dalies 29 punktu, Lietuvos Respublikos nekilnojamojo turto mokesčio įstatymo 6 straipsnio 1 ir 2 dalimis, Skuodo rajono savivaldybės taryba nusprendžia:

1. Nustatyti nekilnojamojo turto mokesčio 2025 metų tarifus:

1.1. fiziniams asmenims, labai mažoms irmažoms įmonėms – 0,5 procento nekilnojamojo turto mokestinės vertės;

1.2. vidutinėms ir didelėms įmonėms – 1 procentą nekilnojamojo turto mokestinės vertės;

1.3. nekilnojamajam turtui, kuris yra apleistas ir neprižiūrimas, – 3 procentus nekilnojamojo turto mokestinės vertės.

2. Nurodyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, Klaipėda) per vieną mėnesį nuo šio teisės akto paskelbimo arba įteikimo suinteresuotam asmeniui dienos.

|  |  |
| --- | --- |
| Savivaldybės meras |  |

Nijolė Mackevičienė, tel. (8 440) 45 554