**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL SKUODO RAJONO SAVIVALDYBĖS TARYBOS 2023 M. BIRŽELIO 30 D. SPRENDIMO NR. T9-124 „ DĖL PINIGINĖS SOCIALINĖS PARAMOS TEIKIMO NEPASITURINTIEMS SKUODO RAJONO SAVIVALDYBĖS GYVENTOJAMS TVARKOS APRAŠO PATVIRTINIMO“ PAKEITIMO**

2024 m. birželio 18 d. Nr. T10-133

Skuodas

1. **Parengto sprendimo projekto tikslas ir uždaviniai.**

Skuodo rajono savivaldybės tarybos 2023 m. birželio 30 d. sprendimu Nr. T9-124 „Dėl Piniginės socialinės paramos teikimo nepasiturintiems Skuodo rajono savivaldybės gyventojams tvarkos aprašo patvirtinimo“ patvirtinta Piniginės socialinės paramos nepasiturintiems Skuodo rajono savivaldybės gyventojams skyrimo, sprendimų priėmimo ir mokėjimo tvarka. Minėtos tvarkos 66 punktas reglamentuoja vienkartinių pašalpų skyrimą. Atsižvelgiant į Socialinės apsaugos ir darbo ministerijos rekomendacijas vienkartinės pašalpos buvo skiriamos įvertinus šeimos ar vieno gyvenančio asmens gaunamas pajamas. Skuodo rajono savivaldybės seniūnijų seniūnai išreiškė susirūpinimą ir pateikė argumentus, kad asmenys, nukentėję nuo gaisro, taip pat sergantys onkologinėmis ligomis ir ligomis, kurios LR sveikatos apsaugos ministro patvirtintu įsakymu „Dėl Sunkių ligų sąrašo patvirtinimo“ yra priskiriamos sunkių ligų sąrašui, tuo sunkiu gyvenimo atveju lieka be būtinos finansinės paramos. Šiuo Tarybos sprendimo projektu keičiama nuostata ir vienkartinė pašalpa nukentėjus nuo gaisro, susirgus onkologine liga bei liga, patvirtinta LR sveikatos apsaugos ministro įsakymu „Dėl Sunkių ligų sąrašo patvirtinimo“, bus skiriama neatsižvelgiant į šeimos ar vieno gyvenančio asmens turtą ir gaunamas pajamas.

**2. Siūlomos teisinio reguliavimo nuostatos.**

Sprendimo projektas parengtas vadovaujantis Lietuvos Respublikos vietos savivaldos įstatymo 15 straipsnio 4 dalimi ir Lietuvos Respublikos piniginės socialinės paramos nepasiturintiems gyventojams įstatymo 4 straipsnio 2 dalimi**.**

**3. Laukiami rezultatai.**

Pakeitus Skuodo rajono savivaldybės tarybos 2023 m. birželio 30 d. sprendimo Nr. T9-124 „Dėl Piniginės socialinės paramos teikimo nepasiturintiems Skuodo rajono savivaldybės gyventojams tvarkos aprašo patvirtinimo“ 66 punktą bus didesnis dėmesys skiriamas Skuodo rajono savivaldybės gyventojams, sergantiems sunkiomis ar onkologinėmis ligomis ir nukentėjusiems nuo gaisro. Ištikus nelaimei ir susidarius sunkiai materialinei padėčiai, asmeniui ar šeimai bus suteikiama vienkartinė parama.

**4**. **Lėšų poreikis sprendimui įgyvendinti ir jų šaltiniai.**

Planuojama, kad 2024 m. papildomai gali reikėti apie 60 tūkstančių eurų.

**5. Sprendimo projekto autorius ir (ar) autorių grupė.**

Rengėjos:

Socialinės paramos skyriaus vedėja Rasa Noreikienė.

Socialinės paramos skyriaus vedėjo pavaduotoja Audronė Pargaliauskienė.