**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL SKUODO RAJONO SAVIVALDYBĖS GYVENTOJŲ MOKĖJIMO UŽ SOCIALINES PASLAUGAS TVARKOS APRAŠO PATVIRTINIMO**

2024 m. birželio 18 d. Nr.T10-135

Skuodas

1. **Parengto sprendimo projekto tikslas ir uždaviniai.**

Patvirtinti Skuodo rajono savivaldybės gyventojų mokėjimo už socialines paslaugas tvarkos aprašą (toliau – aprašą) pagal galiojančius teisės aktus. Aprašas reglamentuoja asmens (šeimos) finansinių galimybių vertinimo, mokėjimo už socialines paslaugas sąlygas, pajamų ir turto apskaičiavimą, pagalbos pinigų dydžio nustatymą ir mokėjimą. Aprašas taikomas mokėjimui už tas socialines paslaugas, kurios planuojamos, organizuojamos ir teikiamos savivaldybės teritorijos gyventojams, kurių teikimas finansuojamas iš savivaldybės biudžeto lėšų ar valstybės biudžeto dotacijų savivaldybės biudžetams.

**2. Siūlomos teisinio reguliavimo nuostatos.**

Projektas parengtas įgyvendinant Lietuvos Respublikos socialinių paslaugų įstatymą Nr. X-493, įsigaliosiantį nuo 2024 m. liepos 1 d., ir Lietuvos Respublikos socialinės apsaugos ir darbo ministro 2024 m. birželio 11 d. įsakymu Nr. A1-397 „Dėl Mokėjimo už socialines paslaugas tvarkos aprašo patvirtinimo“ patvirtinto Mokėjimo už socialines paslaugas tvarkos aprašo 3 punktu.

**3.** **Laukiami rezultatai.**

Aprašas atitiks šiuo metu galiojančias teisės aktų nuostatas.

Apraše patikslinta mokėjimo už socialinės priežiūros paslaugas tvarka, papildant atvejais, kuomet mokama ne nuo visų pajamų, o tik nuo individualios pagalbos teikimo išlaidų kompensacijų; numatant, kaip mokama už ne visą dieną ar trumpiau nei vieną kalendorinį mėnesį teikiamas socialinės priežiūros paslaugas. Patikslintos mokėjimo už dienos socialinę globą nuostatos, papildant atvejais, kai mokama ne nuo visų pajamų, o tik nuo individualios pagalbos teikimo išlaidų kompensacijų; papildant, kaip mokama už nelankymo laiką, kuomet paskirta dienos socialinė globa institucijoje. Nustatytas mokėjimo dydis už laikino atokvėpio paslaugas. Patikslinta mokėjimo už ilgalaikę ir trumpalaikę socialinę globą tvarka. Numatyta, kaip mokama už socialines paslaugas, kai socialinių paslaugų kaina viršija savivaldybės tarybos nustatytą maksimalų socialinių paslaugų išlaidų finansavimo savivaldybės teritorijos gyventojams dydį. Patikslinta asmens (šeimos) finansinių galimybių vertinimo, asmens (šeimos) pajamų ir jų apskaičiavimo bei turto vertinimo tvarka.

Mokėjimo už socialines paslaugas dydis asmeniui (šeimai) nustatomas individualiai, atsižvelgiant į asmens (šeimos) finansines galimybes mokėti už socialines paslaugas ir asmeniui (šeimai) teikiamų socialinių paslaugų rūšį. Socialines paslaugas, jų turinį pagal socialinių paslaugų rūšis apibrėžia Lietuvos Respublikos socialinės apsaugos ir darbo ministro patvirtintas Socialinių paslaugų katalogas.

**4**. **Lėšų poreikis sprendimui įgyvendinti ir jų šaltiniai.**

Papildomų lėšų nereikės.

**5. Sprendimo projekto autorius ir (ar) autorių grupė.**

Rengėjos:

1. Socialinės paramos skyriaus vedėja Rasa Noreikienė.

2. Socialinės paramos skyriaus vyriausioji specialistė (socialinių paslaugų) Jadvyga Kažienė.