**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL SKUODO RAJONO SAVIVALDYBĖS TARYBOS 2023 M. GRUODŽIO 21 D. SPRENDIMO NR. T9-240 „DĖL KELEIVIŲ IR BAGAŽO VEŽIMO VIETINIO (MIESTO IR PRIEMIESTINIO) REGULIARAUS SUSISIEKIMO MARŠRUTAIS SKUODO RAJONO SAVIVALDYBĖJE TAISYKLIŲ PATVIRTINIMO“ PAKEITIMO**

2024 m. birželio 18 d. Nr. T10-139

Skuodas

**1. Parengto sprendimo projekto tikslas ir uždaviniai.**

Gavus asmenis su negalia atstovaujančios organizacijos (Lietuvos paraplegikų asociacijos) pastabas dėl Keleivių ir bagažo vežimo vietinio (miesto ir priemiestinio) reguliaraus susisiekimo maršrutais Skuodo rajono savivaldybėje taisyklėse (toliau – Taisyklės) vartojamo termino „neįgalusis“, keičiamas Taisyklių tekstas, pakeičiant šį žodį terminu „asmuo su negalia“, pakeitimai pažymėti lyginamajame Taisyklių variante (pridedama).

**2. Siūlomos teisinio reguliavimo nuostatos.**

Vadovaujantis Lietuvos Respublikos vietos savivaldos įstatymo 6 straipsnio 33 punktu, savivaldybės funkcija yra keleivių vežimo vietiniais maršrutais organizavimas, lengvatinio keleivių vežimo kompensacijų skaičiavimas ir mokėjimas. Vietos savivaldos įstatymo 15 straipsnio 4 dalyje numatyta, kad, jeigu teisės aktuose yra nustatyta papildomų įgaliojimų savivaldybei, sprendimų dėl tokių įgaliojimų vykdymo priėmimo iniciatyva, neperžengiant nustatytų įgaliojimų, priklauso savivaldybės tarybai.

**3.** **Laukiami rezultatai.**

Pakeitus Taisykles, dalykiniuose teisės aktų tekstuose nevartotini terminai bus pakeisti korektiškais.

**4.** **Lėšų poreikis sprendimui įgyvendinti ir jų šaltiniai.**

Sprendimui įgyvendinti papildomos lėšos nereikalingos.

**5. Sprendimo projekto autorius ir (ar) autorių grupė.**

Pranešėjas – Statybos, investicijų ir turto valymo skyriaus vedėjas Vygintas Pitrėnas.

Rengėja – Statybos, investicijų ir turto valymo skyriaus vedėjo pavaduotoja Rasa Andriekienė.