**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL SAVIVALDYBĖS BŪSTO PARDAVIMO**

2024 m. birželio 18 d. Nr. T10-140

Skuodas

**1. Parengto sprendimo projekto tikslas ir uždaviniai.**

Sprendimo projekto tikslas – parduoti ne aukciono būdu už rinkos vertę, apskaičiuotą pagal Turto ir verslo vertinimo pagrindų įstatymą, Civiliniame kodekse nustatyta tvarka įvertinus parduodamo objekto vertę pakeitusias nuomininko investicijas, savivaldybei nuosavybės teise priklausantį nekilnojamąjį turtą (statinius), gyvenamąjį namą (unikalus Nr. 7599-0005-4011), daržinę (unikalus Nr. 7599-0005-4022), tvartą (unikalus Nr. 7559-0005-4033), viralinę (unikalus Nr. 7599-0005-4044), esančius adresu: Ateities g. 7, Šliktinės k., Notėnų sen., Skuodo r. sav., už 7363 Eur (septynis tūkstančius tris šimtus šešiasdešimt tris eurus), iš jų 363 Eur (trys šimtai šešiasdešimt trys eurai) už būsto rinkos vertės nustatymą.

Pagal šiuo metu galiojančius teisės aktus – Lietuvos Respublikos valstybės ir savivaldybių turto valdymo, naudojimo ir disponavimo juo įstatymą ir Skuodo rajono savivaldybės tarybos 2011 m. rugpjūčio 25 d. sprendimu Nr. T9-178 „Dėl Skuodo rajono savivaldybės turto valdymo, naudojimo ir disponavimo juo tvarkos aprašo patvirtinimo“ patvirtintą Skuodo rajono savivaldybės turto valdymo, naudojimo ir disponavimo teise, tvarkos aprašą, sprendimą dėl savivaldybei priklausančio turto pardavimo priima savivaldybės taryba.

**2. Siūlomos teisinio reguliavimo nuostatos.**

Lietuvos Respublikos paramos būstui įsigyti ar išsinuomoti įstatymo 25 straipsnio 2 dalies 5 punktas, 26 straipsnis, Lietuvos Respublikos valstybės ir savivaldybių turto valdymo, naudojimo ir disponavimo juo įstatymas.

**3. Laukiami rezultatai.**

Sprendimu savivaldybei nuosavybės teise priklausantis turtas bus parduotas T. B.

**4. Lėšų poreikis sprendimui įgyvendinti ir jų šaltiniai.**

Lėšų poreikis sprendimo įgyvendinimui (notaro paslaugos) – 100 Eur.

**5. Sprendimo projekto autorius ir (ar) autorių grupė.**

Rengėja – Statybos, investicijų ir turto valdymo skyriaus vyriausioji specialistė Elena Žukauskaitė.

Pranešėjas – Statybos, investicijų ir turto valdymo skyriaus vedėjas Vygintas Pitrėnas.