**SKUODO RAJONO SAVIVALDYBĖS TARYBA**  
  
**SPRENDIMAS**

**DĖL valstybinės žemės sklypo, ESANČIO mosėdžio g. 21, skuodo mieste (unikalus Nr. 7550-0005-0039), dalies nuomos teisĖS PERLEIDIMO**

2024 m. birželio 18 d. Nr. T10-143

Skuodas

Vadovaudamasi Lietuvos Respublikos vietos savivaldos įstatymo 15 straipsnio 2 dalies 20 punktu, Lietuvos Respublikos civilinio kodekso 6.394 straipsnio 3 dalimi, Lietuvos Respublikos žemės įstatymo 7 straipsnio 1 dalies 2 punktu, Kitos paskirties valstybinės žemės sklypų pardavimo ir nuomos taisyklių, patvirtintų Lietuvos Respublikos Vyriausybės 1999 m. kovo 9 d. nutarimu Nr. 260 „Dėl Kitos paskirties valstybinės žemės sklypų pardavimo ir nuomos taisyklių patvirtinimo“, 55.1 ir 55.8 papunkčiais ir atsižvelgdama į VĮ Valstybės žemės fondo matininko Remigijaus Pakulio 2022 m. rugsėjo 26 d. parengtą žemės sklypo naudojimosi schemą (žemės sklypo dalys, pažymėtos indeksu 5-1, naudojamos atskirai, ir – „4“, naudojamos bendrai), UAB ,,Pleištas“ direktoriaus Aloyzo Šmitos 2024 m. birželio 3 d. prašymą, Skuodo rajono savivaldybės taryba nusprendžia:

1. Sutikti, kad UAB ,,Pleištas“ perleistų valstybinės žemės sklypo, esančio Mosėdžio g. 21, Skuodo mieste, unikalus Nr. 7550-0005-0039, 1015 kv. m ploto dalies nuomos teisę, atsiradusią Nekilnojamojo turto registre (registro Nr. 75/2886) įregistruotos 1995 m. liepos 14 d. valstybinės žemės nuomos sutarties Nr. N75/95-0126 bei 2023 m. rugpjūčio 31 d. susitarimo pakeisti sutartį Nr. 15SŽN-138-(14.15.55.) pagrindu, kartu perleisdama nuosavybės teise valdomą pastatą – betono mazgą, unikalus Nr. 7596-0000-9081, esantį Mosėdžio g. 21, Skuodo mieste.

2. Nustatyti, kad šis sprendimas perleisti žemės sklypo (jo dalies) nuomos teisę išduodamas ne ilgesniam kaip 3 mėnesių terminui.

3. Nurodyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Regionų apygardos administracinio teismo Klaipėdos rūmams (Galinio Pylimo g. 9, Klaipėda) per vieną mėnesį nuo šio teisės akto paskelbimo arba įteikimo suinteresuotam asmeniui dienos.

|  |  |
| --- | --- |
| Savivaldybės meras |  |

Jolanta Juškienė, tel. (8 440) 44 868