**SKUODO RAJONO SAVIVALDYBĖS TARYBA**  
  
**SPRENDIMAS**

**DĖL kitos paskirties VALSTYBINĖS ŽEMĖS SKLYPO (UNIKALUS nR. 4400-5695-2135), esančio s. daukanto g. 24, lenkimų miestelyje, skuodo rajono savivaldybėje, dalių dydžių nustatymo ir DALIų NUOMOS**

2024 m. birželio 18 d. Nr. T10-146

Skuodas

Vadovaudamasi Lietuvos Respublikos vietos savivaldos įstatymo 15 straipsnio 2 dalies 20 punktu, Lietuvos Respublikos žemės įstatymo 7 straipsnio 1 dalies 2 punktu, 9 straipsnio 1 dalies 1 punktu, 6 dalies 1 punktu, 32 straipsnio 5 dalies 1 punktu, Kitos paskirties valstybinės žemės sklypų pardavimo ir nuomos taisyklių, patvirtintų Lietuvos Respublikos Vyriausybės 1999 m. kovo 9 d. nutarimu Nr. 260 „Dėl Kitos paskirties valstybinės žemės sklypų pardavimo ir nuomos taisyklių patvirtinimo“, 13.1 papunkčiu, 44 punktu, Lietuvos Respublikos Vyriausybės 1999 m. vasario 24 d. nutarimo Nr. 205 „Dėl žemės įvertinimo tvarkos“ 5.9 papunkčiu, Lietuvos Respublikos aplinkos ministro 2003 m. gegužės 19 d. įsakymu Nr. 237 „Dėl Pastatų, statinių, įrenginių, pastatytų iki 1996 m. sausio 1 d., saugaus naudojimo termino nustatymo tvarkos patvirtinimo“ 1.4 papunkčiu, Statybos techninio reglamento STR 1.12.06:202 Statinio naudojimo paskirtis ir gyvavimo trukmė“, patvirtinto Lietuvos Respublikos aplinkos ministro 2002 m. spalio 30 d. įsakymu Nr. 565 „Dėl Statybos techninio reglamento STR 1.12.06:2002 „Statinio naudojimo paskirtis ir gyvavimo trukmė“ patvirtinimo“, 1 punktu ir priedo „Statinio gyvavimo trukmė priklausomai nuo statinio naudojimo paskirties ir statybos produktų, iš kurių jis pastatytas“ 1.1 papunkčiu bei atsižvelgdama į 2024 m. balandžio 23 d. R. M. ir 2024 m. gegužės 9 d. V. L. prašymus, 2024 m. birželio 5 d. faktinių duomenų patikrinimo vietoje aktą Nr. SITV2-60, Skuodo rajono savivaldybės taryba nusprendžia:

1. Nustatyti kitos paskirties 0,4678 ha ploto žemės sklype (kadastro Nr. 7520/0006:521) S. Daukanto g. 24, Lenkimų miestelyje, Skuodo rajono savivaldybėje, dalis, reikalingas patalpų, esančių gyvenamajame name, unikalus Nr. 7596-7004-9011, eksploatacijai:

1.1. 39,08 kv. m. patalpai butui (unikalus Nr. 7596-7004-9011:0001) 0,1156 ha;

1.2. 39,09 kv. m. patalpai butui (unikalus Nr. 7596-7004-9011:0002) 0,1156 ha;

1.3. 39,88 kv. m. patalpai butui (unikalus Nr. 7596-7004-9011:0003) 0,1181 ha;

1.4. 40,05 kv. m. patalpai butui (unikalus Nr. 7596-7004-9011:0004) 0,1185 ha.

2. Išnuomoti be aukciono 49 metų laikotarpiui pagal valstybinės žemės nuomos sutarties projektuose (pridedama) nurodytas sąlygas:

2.1. V. L. šio sprendimo 1.1 ir 1.2 papunkčiuose nurodytas žemės sklypo dalis, kurios vidutinė rinkos vertė – 1 987 (vienas tūkstantis devyni šimtai aštuoniasdešimt septyni) Eur.

2.2. R. M. šio sprendimo 1.4 papunktyje nurodytą žemės sklypo dalį, kurios vidutinė rinkos vertė – 1 018 (vienas tūkstantis aštuoniolika) Eur.

3. Pavesti Skuodo rajono savivaldybės merui Stasiui Gutautui pasirašyti sprendimo 1.1, 1.2 ir 1.4 papunkčiuose nurodytų žemės sklypo dalių nuomos sutartis ir visus kitus dokumentus, susijusius su šiuo pavedimu.

4. Nurodyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Regionų apygardos administracinio teismo Klaipėdos rūmams (Galinio Pylimo g. 9, Klaipėda) per vieną mėnesį nuo šio teisės akto paskelbimo arba įteikimo suinteresuotam asmeniui dienos.

|  |  |
| --- | --- |
| Savivaldybės meras |  |

Jolanta Juškienė, tel. (8 440) 44 868