**SKUODO RAJONO SAVIVALDYBĖS TARYBA**  
  
**SPRENDIMAS**

**DĖL valstybinės žemės sklypo, ESANČIO vytauto g. 20, skuodo mieste (unikalus Nr. 4400-4150-4078), dalies nuomos teisĖS PERLEIDIMO**

2024 m. birželio 18 d. Nr. T10-147

Skuodas

Vadovaudamasi Lietuvos Respublikos vietos savivaldos įstatymo 15 straipsnio 2 dalies 20 punktu, Lietuvos Respublikos civilinio kodekso 6.394 straipsnio 3 dalimi, Lietuvos Respublikos žemės įstatymo 7 straipsnio 1 dalies 2 punktu, Kitos paskirties valstybinės žemės sklypų pardavimo ir nuomos taisyklių, patvirtintų Lietuvos Respublikos Vyriausybės 1999 m. kovo 9 d. nutarimu Nr. 260 „Dėl Kitos paskirties valstybinės žemės sklypų pardavimo ir nuomos taisyklių patvirtinimo“, 55.1 ir 55.8 papunkčiais ir atsižvelgdama į A. K. 2024 m. birželio 4 d. prašymą, Skuodo rajono savivaldybės taryba nusprendžia:

1. Sutikti, kad A. K. perleistų valstybinės žemės sklypo, esančio Vytauto g. 20, Skuodo mieste, unikalus Nr. 4400-4150-4078), 469 m² ploto dalies 9541 m² ploto žemės sklype nuomos teisę, atsiradusią Nekilnojamojo turto registre (registro Nr. 44/2044151) įregistruotos 2006 m. rugsėjo 18 d. Valstybinės žemės sklypo nuomos sutarties ir 2016 m. balandžio 27 d. susitarimo pakeisti sutartį Nr. 15SŽN-92-(14.15.62.) pagrindu, kartu perleisdamas nuosavybės teise valdomą negyvenamąją patalpą-administracinę patalpą, unikalus Nr. 4400-6303-4822:4508, esančią pastate Vytauto g. 20, Skuodo mieste, unikalus Nr. 7598-1002-3015, pagal pridedamą žemės sklypo dalių nustatymo schemą.

2. Nustatyti, kad šis sprendimas perleisti žemės sklypo (jo dalies) nuomos teisę išduodamas ne ilgesniam kaip 3 mėnesių terminui.

3. Nurodyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Regionų apygardos administracinio teismo Klaipėdos rūmams (Galinio Pylimo g. 9, Klaipėda) per vieną mėnesį nuo šio teisės akto paskelbimo arba įteikimo suinteresuotam asmeniui dienos.

|  |  |
| --- | --- |
| Savivaldybės meras |  |

Jolanta Juškienė, tel. (8 440) 44 868