**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL KITOS PASKIRTIES VALSTYBINĖS ŽEMĖS SKLYPO, ESANČIO PIEVŲ 2-OJOJE G. 2, SKUODO MIESTE, pardavimo ATVIRO aukciono būdu**

2024 m. birželio 18 d. Nr. T10-148

Skuodas

**1. Parengto sprendimo projekto tikslas ir uždaviniai.**

Šio sprendimo tikslas patvirtinti aukcione parduodamo kitos paskirties 1615 m² ploto valstybinės žemės sklypo, esančio Pievų 2-ojoje g. 2, Skuodo mieste (kadastro Nr. 7550/0005:459, unikalus Nr. 4400-6296-1660), pardavimo kainą ir sąlygas. Žemės sklypo pradinė pardavimo kaina (be aukciono organizavimo išlaidų) – 8 430 (aštuoni tūkstančiai keturi šimtai trisdešimt) Eur, iš kurių 450 (keturi šimtai penkiasdešimt) Eur yra žemės sklypo formavimo ir pertvarkymo projekto rengimo ir Žemės sklypo kadastrinių matavimų išlaidos.

**2. Siūlomos teisinio reguliavimo nuostatos.**

Skuodo rajono savivaldybė patikėjimo teise valdo 1615 m²valstybinės žemės sklypą, kadastro Nr. 7550/0005:459, unikalus Nr. 4400-6296-1660, esantį Pievų 2-ojoje g. 2, Skuodo mieste, kurio paskirtis yra kitos paskirties žemė, o naudojimo būdas – vienbučių ir dvibučių gyvenamųjų pastatų teritorijos.

Lietuvos Respublikos vietos savivaldos įstatymo 15 straipsnio 2 dalies 20 punkte nustatyta, kad išimtinė savivaldybės tarybos funkcija – sprendimų dėl savivaldybei patikėjimo teise perduotos valstybinės žemės valdymo, naudojimo ir disponavimo ja, išskyrus šio įstatymo 27 straipsnio 2 dalies 29 punkte nurodytus sutikimus ir sprendimus, ir sprendimų dėl sutikimo perimti kitą valstybės turtą savivaldybės nuosavybėn priėmimas.

Žemės įstatymo (toliau – ŽĮ) 7 straipsnio 1 dalies 2 punkte nurodyta, kad valstybinės žemės patikėjimo teisės subjektai (patikėtiniai) yra  savivaldybės – savivaldybės teritorijoje esančių miestų ir miestelių teritorijų ribose valstybinės žemės, perduotos Vyriausybės nutarimu.

Kitos paskirties valstybinės žemės sklypų pardavimo ir nuomos taisyklių, patvirtintų Lietuvos Respublikos Vyriausybės 1999 m. kovo 9 d. nutarimu Nr. 260 „Dėl kitos paskirties valstybinės žemės sklypų pardavimo ir nuomos taisyklių patvirtinimo“ (toliau – LRV-N), 91 punkte nurodyta, kad valstybinės žemės patikėtinis priima sprendimą teikti patikėjimo teise valdomus aukciono objektus parduoti arba išnuomoti aukcione. Šiame valstybinės žemės sklypo patikėtinio sprendime įrašoma ir informacija apie parduodamą aukciono objektą ir pasiūlymai dėl aukciono sąlygų. 92 punkte nurodyta, kad Valstybinės žemės patikėtinis, prieš priimdamas Taisyklių 91 punkte nurodytą sprendimą, apskaičiuoja ir patvirtina aukcione parduodamo aukciono objekto pradinę pardavimo kainą.

Valstybinės žemės sklypų pardavimo ir nuomos aukcionų organizavimo taisyklių, patvirtintų Lietuvos Respublikos Vyriausybės 2014 m. kovo 19 d. nutarimu Nr. 261 „Dėl Valstybinės žemės sklypų pardavimo ir nuomos aukcionų organizavimo taisyklių patvirtinimo“, 3 punkte pažymėta, kad aukcione parduodami valstybinės žemės sklypai valstybinės žemės patikėtiniui, priėmus sprendimą teikti patikėjimo teise valdomą valstybinės žemės sklypą parduoti aukcione, o 6 punkte nurodytos aukciono sąlygos, kurias tvirtina aukciono organizatorius.

Lietuvos Respublikos Vyriausybės 1999 m. vasario 24 d. nutarimo Nr. 205 „Dėl žemės įvertinimo tvarkos“ 5.2 papunktyje nurodyta, kad aukcione parduodamų naujų kitos pagrindinės žemės naudojimo paskirties valstybinės žemės sklypų vertė apskaičiuojama pagal žemės verčių žemėlapius. Žemės sklypų pradinę pardavimo kainą sudaro žemės sklypo vertė, apskaičiuota pagal žemės verčių žemėlapius, įskaitant vietovės lygmens kompleksinio teritorijų planavimo dokumento ar žemės valdos projekto, žemės sklypo plano su nustatytais žemės sklypų ribų posūkio taškais ir riboženklių koordinatėmis valstybinėje koordinačių sistemoje parengimo ir aukciono organizavimo išlaidas.

**3. Laukiami rezultatai**.

Pardavus sklypą aukcione aukciono organizatorius grąžins savivaldybei žemės valdos projekto, žemės sklypo plano su nustatytais žemės sklypų ribų posūkio taškais ir riboženklių koordinatėmis valstybinėje koordinačių sistemoje parengimo išlaidas (450 Eur) bei perves 50 procentų valstybinės žemės sklypo pardavimo kainos.

**4. Lėšų poreikis sprendimui įgyvendinti ir jų šaltiniai.**

Savivaldybės biudžeto lėšos bus reikalingos aukciono vykdymo mokesčiui sumokėti.

**5. Sprendimo projekto autorius ir (ar) autorių grupė.**

Pranešėjas **–** Statybos, investicijų ir turto valdymo skyriaus vedėjas Vygintas Pitrėnas.

Rengėja – Statybos, investicijų ir turto valdymo skyriaus vyriausioji specialistė Jolanta Juškienė.