**SKUODO RAJONO SAVIVALDYBĖS TARYBA**  
  
**SPRENDIMAS**

**DĖL KITOS PASKIRTIES VALSTYBINĖS ŽEMĖS SKLYPO, ESANČIO Pievų 2-OJojE g. 2, SKUODO MIESTE, pardavimo atviro aukciono būdu**

2024 m. birželio 18 d. Nr. T10-148

Skuodas

Vadovaudamasi Lietuvos Respublikos vietos savivaldos įstatymo 15 straipsnio 2 dalies 20 punktu, Lietuvos Respublikos žemės įstatymo 7 straipsnio 1 dalies 2 punktu, Kitos paskirties valstybinės žemės sklypų pardavimo ir nuomos taisyklių, patvirtintų Lietuvos Respublikos Vyriausybės 1999 m. kovo 9 d. nutarimu Nr. 260 „Dėl kitos paskirties valstybinės žemės sklypų pardavimo ir nuomos taisyklių patvirtinimo“, 91 ir 92 punktais, Valstybinės žemės sklypų pardavimo ir nuomos aukcionų organizavimo taisyklių, patvirtintų Lietuvos Respublikos Vyriausybės 2014 m. kovo 19 d. nutarimu Nr. 261 „Dėl Valstybinės žemės sklypų pardavimo ir nuomos aukcionų organizavimo taisyklių patvirtinimo“, 3 ir 6 punktais, Lietuvos Respublikos Vyriausybės 1999 m. vasario 24 d. nutarimo Nr. 205 „Dėl žemės įvertinimo tvarkos“ 5.2 papunkčiu, Skuodo rajono savivaldybės taryba nusprendžia:

1. Teikti Nacionalinei žemės tarnybai parduoti atvirame aukcione 0,1615 ha naują kitos paskirties valstybinės žemės sklypą, kadastro Nr. 7550/0005:459, unikalus Nr. 4400-6296-1660, esantį Pievų 2-ojoje g. 2, Skuodo mieste (toliau – Žemės sklypas). Žemės sklypui nustatytas žemės sklypo naudojimo būdas – vienbučių ir dvibučių gyvenamųjų pastatų teritorijos. Specialiosios žemės naudojimo sąlygos – elektros tinklų apsaugos zonos (III skyrius, ketvirtasis skirsnis) 0,0056 ha. Servitutų bei kitų apribojimų Žemės sklype nėra.

2. Patvirtinti Žemės sklypo pradinę pardavimo kainą (be aukciono organizavimo išlaidų) – 8 430 (aštuonis tūkstančius keturis šimtus trisdešimt) Eur, iš kurių 450 (keturi šimtai penkiasdešimt) Eur yra žemės sklypo formavimo ir pertvarkymo projekto rengimo ir Žemės sklypo kadastrinių matavimų išlaidos.

3. Nustatyti kad:

3.1. Žemės sklypas gali būti parduodamas iš karto arba išsimokėtinai, bet ne per ilgesnį kaip 15 metų laikotarpį;

3.2. minimalus privalomas aukciono dalyvių skaičius – vienas dalyvis;

3.3. aukcionui neįvykus, pakartotinį aukcioną skelbti vieną kartą;

3.4. objekto apžiūra organizuojama iki registracijos pradžios į aukcioną, iš anksto individualiai suderinus laiką.

4. Nurodyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Regionų apygardos administracinio teismo Klaipėdos rūmams (Galinio Pylimo g. 9, Klaipėda) per vieną mėnesį nuo šio teisės akto paskelbimo arba įteikimo suinteresuotam asmeniui dienos.

|  |  |
| --- | --- |
| Savivaldybės meras |  |

Jolanta Juškienė, tel. (8 440) 44 868