**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL SKUODO RAJONO SAVIVALDYBĖS TARYBOS 2023 M. GRUODŽIO 21 D. SPRENDIMO NR. T9-227 „DĖL SKUODO RAJONO SAVIVALDYBĖS 2024–2026 METŲ STRATEGINIO VEIKLOS PLANO PATVIRTINIMO“ PAKEITIMO**

2024 m. birželio 19 d. Nr. T10-149

Skuodas

**1. Parengto sprendimo projekto tikslas ir uždaviniai.**

Pakeisti pakoreguotą Skuodo rajono savivaldybės 2024–2026 metų strateginį veiklos planą.

**2. Siūlomos teisinio reguliavimo nuostatos.**

Vietos savivaldos įstatymo 15 str. 2 dalies 30 p. numatyta, kad savivaldybės strateginius dokumentus, taip pat ir strateginį veiklos planą tvirtina savivaldybės taryba. Keičiant strateginius dokumentus, juos tvirtinti taip pat privaloma tarybos sprendimu.

Visi strateginių dokumentų pakeitimai privalo būti suderinti su Savivaldybės tarybos Kolegija.

Skuodo rajono savivaldybės strateginio planavimo organizavimo tvarkos aprašo, patvirtinto Skuodo rajono savivaldybės tarybos 2023 m. rugpjūčio 24 d. sprendimu Nr. T9-155, 24 p. numatyta, kad strateginis veiklos planas gali būti keičiamas, kai reikia koreguoti ar įtraukti naujas pažangos ar tęstinės veiklos priemones.

Šio keitimo metu planuojama įtraukti keturias naujas pažangos priemones:

1.2.6.11. Priemonė. Projekto „Bendradarbiavimo kultūros formavimas kaip prielaida kokybiškam įtraukiojo ugdymo organizavimui“ įgyvendinimas.

2.2.1.12. Priemonė. Projekto „Sveikatos specialistų rengimas, pritraukimas Skuodo rajono savivaldybėje“ įgyvendinimas.

2.2.1.13. Priemonė. Projekto „Sveikatos centrų veiklos modelio diegimas Skuodo rajono savivaldybėje“ įgyvendinimas.

3.2.1.15. Priemonė. „Nature base“ idėjų įgyvendinimas Skuode.

Dviejų projektų rengėjai pakeitė projektų pavadinimus, todėl keičiami dviejų pažangos priemonių pavadinimai:

1.2.6.7. Priemonė. Projekto „Ugdymo priemonės mokykloms“ veiklų įgyvendinimas.

1.2.6.9. Priemonė. Projekto „Ankstyvojo ugdymo užtikrinimas vaikams iš socialinę riziką patiriančių šeimų“ veiklų vykdymas.

Kadangi įtrauktos naujos pažangos ir tęstinės veiklos priemonės, todėl keičiasi ir finansinė strateginio veiklos plano dalis.

1.2.6.7. Priemonė. Projekto „Gerinti švietimo paslaugų kokybę aprūpinant efektyviai veikiančias bendrojo ugdymo mokyklas laboratorine įranga ir priemonėmis“ veiklų įgyvendinimas. Projekto įgyvendinimo laikotarpis – 2024–2027 m. Skuodo rajono savivaldybei skirta 286 131,41 Eur šio projekto lėšų.

1.2.6.8. Priemonė. Darbotvarkės „Tvari mokykla 2030“ priemonių įgyvendinimas. Projekto tikslas – įgalinti mokyklas realiai prisidėti prie darnaus vystymosi, keistis ir tapti tvarių praktikų pavyzdžiais.

1.2.6.9. Priemonė. Projekto „Vaiko garantijos iniciatyvos įgyvendinimas“ veiklų vykdymas. Projekto įgyvendinimo metu ikimokyklinio ir priešmokyklinio amžiaus vaikams iš socialinę riziką patiriančių šeimų kompensuojamos ugdymo krepšelio išlaidos, kurios nepadengiamos iš valstybės biudžeto ar kitų lėšų.

1.2.6.10. Priemonė. Projekto „Ikimokyklinio ugdymo turinio kaita“ įgyvendinimas. Projekto veiklos skirtos pedagogų mokymams rengiant atnaujintas ikimokyklinio ugdymo programas.

2.2.1.12. Priemonė. Projekto „Sveikatos specialistų rengimas, pritraukimas“ įgyvendinimas. Šio projekto įgyvendinimui planuojama gauti 383 199 Eur.

2.2.1.13. Priemonė. Projekto „Sveikatos centrų veiklos modelio diegimas“ įgyvendinimas. Šio projekto įgyvendinimui planuojama gauti 297 184 Eur.

**3. Laukiami rezultatai.**

Pakeistas Skuodo rajono savivaldybės 2024–2026 metų strateginis veiklos planas.

**4. Lėšų poreikis sprendimui įgyvendinti ir jų šaltiniai.**

Lėšų poreikio nėra.

**5. Sprendimo projekto autorius ir (ar) autorių grupė.**

Pranešėja – Ona Malūkienė, Skuodo rajono savivaldybės administracijos vyriausioji specialistė.