**SKUODO RAJONO SAVIVALDYBĖS TARYBA**  
  
**SPRENDIMAS**

**DĖL skuodo rajono savivaldybės tarybos**

**2024 m. balandžio 25 d. sprendimO nr. T9-73 ,,dėl kitos paskirties valstybinės žemės sklypo (unikalus Nr. 4400-4600-2935) nuomos“ pakeitimo**

2024 m. birželio 19 d. Nr. T10-151

Skuodas

Vadovaudamasi Lietuvos Respublikos vietos savivaldos įstatymo 15 straipsnio 2 dalies 20 punktu, Lietuvos Respublikos žemės įstatymo 7 straipsnio 1 dalies 2 punktu, 9 straipsnio 1 dalies 1 punktu, 11 ir 23 dalimis, 32 straipsnio 5 dalies 1 punktu, Kitos paskirties valstybinės žemės sklypų pardavimo ir nuomos taisyklių, patvirtintų Lietuvos Respublikos Vyriausybės 1999 m. kovo 9 d. nutarimu Nr. 260 „Dėl kitos paskirties valstybinės žemės sklypų pardavimo ir nuomos“ 39 ir 44 punktais, Lietuvos Respublikos Vyriausybės 1999 m. vasario 24 d. nutarimo Nr. 205 „Dėl žemės įvertinimo tvarkos“ Lietuvos Respublikos Vyriausybės 1999 m. vasario 24 d. nutarimo Nr. 205 „Dėl žemės įvertinimo tvarkos“ 5.14 papunkčiu, Lietuvos Respublikos aplinkos ministro 2003 m. gegužės 19 d. įsakymu Nr. 237 „Dėl Pastatų, statinių, įrenginių, pastatytų iki 1996 m. sausio 1 d., saugaus naudojimo termino nustatymo tvarkos patvirtinimo“ 1.4 papunkčiu, Statybos techninio reglamento STR 1.12.06:202 Statinio naudojimo paskirtis ir gyvavimo trukmė“, patvirtinto Lietuvos Respublikos aplinkos ministro 2002 m. spalio 30 d. įsakymu Nr. 565 „Dėl Statybos techninio reglamento STR 1.12.06:2002 „Statinio naudojimo paskirtis ir gyvavimo trukmė“ patvirtinimo“, 1 punktu ir priedo „Statinio gyvavimo trukmė priklausomai nuo statinio naudojimo paskirties ir statybos produktų, iš kurių jis pastatytas“ 17.3 papunkčiu, atsižvelgdama į 2024 m. birželio 11 d. D. B. ir R. B. prašymą, Skuodo rajono savivaldybės taryba nusprendžia:

1. Pakeisti Skuodo rajono savivaldybės tarybos 2024 m. balandžio 25 d. sprendimą Nr. T9-73 ,,Dėl kitos paskirties valstybinės žemės sklypo (unikalus Nr. 4400-4600-2935) nuomos“ ir 1 ir 2 punktus išdėstyti taip:

„1. Išnuomoti be aukciono 9 metų laikotarpiui D. B. 757 m², o R. B. 756 m² dalis 6375 m² ploto žemės sklypo, esančio Artojų g. 2A, Ylakių miestelyje, Skuodo rajono savivaldybėje (kadastro Nr. 7516/0005:283, unikalus Nr. 4400-4600-2935), pagal 2024 m. gegužės 7 d. valstybinės žemės nuomos sutartį NR. (4.1.8.) R5-316 ir susitarimo projekte (pridedami) nurodytas sąlygas.

2. Nustatyti 1513 m² iš 6375 m². ploto kitos paskirties valstybinės žemės sklypo Artojų g. 2A, Ylakių miestelyje, Skuodo rajono savivaldybėje (kadastro Nr. 7516/0005:283, unikalus Nr. 4400-4600-2935), vidutinę rinkos vertę, nustatytą taikant individualų turto vertinimą Turto ir verslo vertinimo pagrindų įstatyme nustatyta tvarka – 1400 (vienas tūkstantis keturi šimtai) Eur.“

3. Nurodyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, Klaipėda) per vieną mėnesį nuo šio teisės akto paskelbimo arba įteikimo suinteresuotam asmeniui dienos.

|  |  |
| --- | --- |
| Savivaldybės meras |  |

Jolanta Juškienė, tel. (8 440) 44 868