**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL PRITARIMO PROJEKTO „SVEIKATOS SPECIALISTŲ RENGIMAS, PRITRAUKIMAS SKUODO RAJONO SAVIVALDYBĖJE“ RENGIMUI IR FINANSAVIMUI**

2024 m. birželio 19 d. Nr. T10-152

Skuodas

1. **Parengto sprendimo projekto tikslas ir uždaviniai.**

Rengiamo projekto tikslas – pritarti projekto „Sveikatos specialistų rengimas, pritraukimas Skuodo rajono savivaldybėje“ rengimui ir finansavimui.

Projekto pareiškėjas – Skuodo rajono savivaldybės administracija.

Partneriai:

~~1. Klaipėdos rajono savivaldybės visuomenės sveikatos biuras;~~

~~2.~~ **1.** VšĮ Skuodo pirminės sveikatos priežiūros centras;

~~3~~. **2.** VšĮ Mosėdžio pirminės sveikatos priežiūros centras;

~~4.~~ **3.** UAB „Baltic Medics“;

~~5.~~ **4.** UAB „Echomeda“;

~~6.~~ **5.** VšĮ Respublikinė Klaipėdos ligoninė;

~~7~~**~~.~~ 6.** VšĮ Klaipėdos vaikų ligoninė;

~~8.~~ **7.** Skuodo psichikos sveikatos ir psichoterapijos centras.

**2. Siūlomos teisinio reguliavimo nuostatos.**

Vadovaujantis Lietuvos Respublikos vietos savivaldos įstatymo nuostatomis, viena savivaldybės funkcijų yra asmens sveikatos priežiūra, prie kurios įgyvendinimo prisidės rengiamas projektas. VšĮ Centrinės projektų valdymo agentūros kvietimas Nr. 09-027-P.

**3. Laukiami rezultatai.**

Finansuojama veikla „Sveikatos priežiūros specialistų rengimas, pritraukimas, Vidurio ir vakarų Lietuvos regionas“ apima investicijassveikatos priežiūros specialistams rengti (įskaitant studentų pritraukimą į studijas, profesinę praktiką, studijų procesą ir kt.), siekiant pritraukti sveikatos priežiūros specialistus darbui sveikatos sistemos prioritetinėse investavimo srityse:

1. mokėti priedą prie darbo užmokesčio tiems gydytojams rezidentams, gydytojams odontologams rezidentams, kurie rezidentūros studijų ciklus atliks rezidentūros bazėje, esančioje ne Vilniaus ir Kauno miesto savivaldybėse. Priedą skirti tik tuo atveju, jei gydytojas rezidentas pasirinktoje rezidentūros bazėje išdirba ne trumpiau nei 6 mėn. (nepertraukiamai), atlikdamas rezidentūros studijų ciklus;

2. finansuoti gydytojų rezidentų, gydytojų odontologų rezidentų rezidentūros studijų, aukštųjų mokyklų studentų išplėstinės praktikos slaugos, odontologinės priežiūros studijų, slaugos specializacijų neformaliojo švietimo programų, profesinio mokymo įstaigų mokinių slaugytojo padėjėjo modulinės profesinio mokymo programos kainą, ir įpareigoti juos dirbti ne trumpiau nei dvejus metus iš anksto suderintoje asmens sveikatos priežiūros įstaigoje, kurioje trūksta atitinkamos srities sveikatos priežiūros specialistų. Projekte gali dalyvauti jau besimokantys, studijuojantys asmenys ar studijas baigę asmenys (studijos turi būti baigtos ne anksčiau kaip 2021 m. sausio 1 d.), tokiu atveju projekto vykdytojui / partneriui būtų grąžinamos jau sumokėtos įmokos ir (ar) finansuojamos likusios įmokos;

3. finansuoti vidaus ligų gydytojų antrosios profesinės kvalifikacijos įgijimo (persikvalifikavimo), baigiant trumpesnę šeimos medicinos arba skubiosios medicinos rezidentūros studijų programą, rezidentūros studijų programos kainą ir įpareigoti juos dirbti ne trumpiau nei dvejus metus iš anksto suderintoje asmens sveikatos priežiūros įstaigoje, kurioje trūksta atitinkamos šiame punkte nurodytos srities sveikatos priežiūros specialistų;

4. mokėti stipendijas gydytojams rezidentams, gydytojams odontologams rezidentams, kurie mokosi tose rezidentūros studijų programose, į kurias sunkiausia pritraukti norinčius studijuoti (geriatrija, teismo medicina, vaikų odontologija), bei profesinio mokymo mokiniams (slaugytojo padėjėjo modulinė profesinio mokymo programa, paramediko modulinė profesinio mokymo programa), pirmosios pakopos studijų studentams (odontologinė priežiūra), antrosios pakopos studijų studentams (išplėstinės praktikos slauga) ir įpareigoti juos dirbti ne trumpiau nei dvejus metus iš anksto suderintoje asmens sveikatos priežiūros įstaigoje, kurioje trūksta atitinkamos srities sveikatos priežiūros specialistų. Projekte gali dalyvauti jau besimokantys gydytojai rezidentai, studentai, mokiniai, tokiu atveju jiems taip pat galioja sąlyga dirbti ne trumpiau nei dvejus metus iš anksto suderintoje asmens sveikatos priežiūros įstaigoje, kurioje trūksta atitinkamos srities sveikatos priežiūros specialistų;

5. finansuoti aukštųjų mokyklų studentų bendrosios praktikos slaugos, slaugos studijų kainą ir įpareigoti juos dirbti ne trumpiau nei dvejus metus iš anksto suderintoje asmens sveikatos priežiūros įstaigoje, kurioje trūksta atitinkamos srities sveikatos priežiūros specialistų. Projekte gali dalyvauti jau besimokantys, studijuojantys asmenys ar studijas baigę asmenys (studijos turi būti baigtos ne anksčiau kaip 2021 m. sausio 1 d.),  tokiu atveju projekto vykdytojui / partneriui būtų grąžinamos jau sumokėtos įmokos ir (ar) finansuojamos likusios įmokos;

6. mokėti stipendijas studijuojantiems pirmosios pakopos studijų studentams (bendrosios praktikos slauga, slauga) ir įpareigoti juos dirbti ne trumpiau nei dvejus metus iš anksto suderintoje asmens sveikatos priežiūros įstaigoje, kurioje trūksta pirmiau nurodytos atitinkamos srities sveikatos priežiūros specialistų. Projekte gali dalyvauti jau besimokantys studentai, tokiu atveju jiems taip pat galioja sąlyga dirbti ne trumpiau nei dvejus metus iš anksto suderintoje asmens sveikatos priežiūros įstaigoje, kurioje trūksta atitinkamos srities sveikatos priežiūros specialistų.

Įgyvendinant veiklas gydytojai rezidentai, studentai ir mokiniai studijas turi būti baigę ir įgiję kvalifikaciją ne vėliau kaip iki 2029 m. rugpjūčio 31 d.

Galimi pareiškėjai – savivaldybių administracijos.

Galimi partneriai – sveikatos centrai ir (ar) asmens sveikatos priežiūros įstaigos, dalyvaujančios sveikatos centro veikloje.

Iki projekto sutarties sudarymo pareiškėjas su partneriu (-iais) turi susitarti dėl tarpusavio teisių ir pareigų įgyvendinant projektą ir pateikti administruojančiajai institucijai tai įrodantį dokumentą.

**4. Lėšų poreikis sprendimui įgyvendinti ir jų šaltiniai.**

Projektui taikoma finansavimo forma – dotacija.

Iš viso Skuodo rajono savivaldybei skirta 383 199 Eur. Iki 7 proc. netiesioginių išlaidų fiksuotoji norma.

#### Kvietime numatytos veiklos:

Tikslinė grupė: gydytojai rezidentai, gydytojai odontologai rezidentai, mokiniai, studentai, sveikatos priežiūros specialistai (vidaus ligų gydytojai).

Gydytojams rezidentams, gydytojams odontologams rezidentams didžiausias priedo, mokamo prie darbo užmokesčio, dydis vienam asmeniui vienam mėnesiui yra 500 Eur su visais darbuotojo ir darbdavio mokesčiais.

Studijų, rezidentūros studijų, neformaliojo švietimo, modulinės profesinio mokymo kainos išlaidos yra tinkamos finansuoti tik tiems asmenims, kurie įsipareigojimą dirbti ne trumpiau nei dvejus metus iš anksto suderintoje sveikatos priežiūros įstaigoje.  Studijų, rezidentūros studijų, neformaliojo švietimo, modulinės profesinio mokymo kainos išlaidos yra tinkamos finansuoti, jei jos nėra pakartotinai finansuojamos / numatomos finansuoti iš kitos finansinės paramos priemonių. Pagal Aprašą negali būti finansuojamos tos studijų / rezidentūros studijų vietos, kurios yra finansuojamos arba buvo finansuojamos iš valstybės biudžeto lėšų.

Didžiausias mokamos stipendijos dydis vienam asmeniui vienam mėnesiui yra 330 Eur.

Deklaruodamas išlaidas pirmą kartą projekto vykdytojas viešajai įstaigai Centrinei projektų valdymo agentūrai turi pateikti patvirtinimą (pvz., projekto vykdytojo ir (ar) projekto partnerio įstaigos vadovo raštą), kad deklaruojamos išlaidos nėra finansuojamos iš kitų finansavimo šaltinių.

**5. Sprendimo projekto autorius ir (ar) autorių grupė.**

Rengėja ir pranešėja – Skuodo rajono savivaldybės administracijos patarėja, atliekanti savivaldybės parengties pareigūno funkcijas, laikinai pavaduojanti savivaldybės gydytoją (vyriausiąjį specialistą), Edita Jautakienė.