**Lyginamasis variantas**

PATVIRTINTA

Skuodo rajono savivaldybės tarybos

2021 m. birželio 17 d. sprendimu Nr. T9-130 **(Skuodo rajono savivaldybės tarybos 2024 m. birželio 25 d. sprendimo Nr. T10-153 redakcija)**

**SKUODO RAJONO SAVIVALDYBĖS INDIVIDUALIŲ BUITINIŲ NUOTEKŲ TVARKYMO SISTEMOS PROJEKTAVIMO IR ĮRENGINIŲ ĮSIGIJIMO DALINIO KOMPENSAVIMO TVARKOS APRAŠAS**

**I SKYRIUS**

**BENDROSIOS NUOSTATOS**

1. Skuodo rajono savivaldybės individualių buitinių nuotekų tvarkymo sistemos projektavimo ir įrenginių įsigijimo dalinio kompensavimo tvarkos aprašas(toliau – Aprašas) reglamentuoja Skuodo rajono savivaldybės teritorijoje gyvenamąją vietą deklaravusių gyventojų (toliau – Pareiškėjas) paraiškų teikimo, vertinimo, lėšų skyrimo tvarką.

2. Dalinės kompensacijos tinkamumo kriterijai:

2.1. Tinkamos dalinai kompensuoti išlaidos:

2.1.1. individualių buitinių nuotekų tvarkymo sistemos įrenginių (toliau – Įrenginių) projektavimo išlaidos;

2.1.2. mokestis už Įrenginiams išduotą statybą leidžiantį dokumentą;

2.1.3. buitinių nuotekų valymo įrenginių (kartu su orapūte), nuotekų kaupimo rezervuarų įsigijimas.

2.2. Netinkamos dalinai kompensuoti išlaidos:

2.2.1. Įrenginių montavimo darbai ir kitos su projektavimu nesusijusios paslaugos;

2.2.2. siurblinių, papildomų šulinių, nuotekų sistemos vamzdyno įsigijimo išlaidos;

2.2.3. kitos papildomos bet Įrenginio veikimui nebūtinos įrangos įsigijimo išlaidos.

3. Įrenginiai turi būti įrengti Skuodo rajono savivaldybės teritorijoje, turi atitikti Lietuvos Respublikos aplinkos ministro 2006 m. gegužės 17 d. įsakymu Nr. D1-236 „Dėl Nuotekų tvarkymo reglamento patvirtinimo“ patvirtinto reglamento (toliau – Reglamento) reikalavimus, o nuotekų kaupimo rezervuarai turi būti įrengti vadovaujantis Lietuvos Respublikos aplinkos ministro 2015 m. sausio 9 d. įsakymu Nr. D1-18 „Dėl Nuotekų kaupimo rezervuarų ir septikų įrengimo, eksploatavimo ir kontrolės tvarkos aprašo“ patvirtintu aprašu.

4. Skuodo rajono savivaldybės taryba (toliau – Taryba) lėšas Įrenginių daliniam kompensavimui numato tvirtindama Skuodo rajono savivaldybės strateginio veiklos plano 6 programos „Infrastruktūros ir investicijų plėtros programa“ (toliau – Programos) 6.1.3.6. priemonę „Vandentiekio ir nuotekų tinklų infrastruktūros tvarkymas“ bei konkrečių metų savivaldybės biudžetą.

5. Aprašas taikomas tik buityje susidarančių nuotekų tvarkymui.

6. Tinkamomis kompensuoti paraiškos galės būti pripažintos tų Pareiškėjų, kurie:

6.1. Įrenginį sumontavo tuo adresu, kuriuo Lietuvos Respublikos gyvenamosios vietos deklaravimo įstatymo numatyta tvarka Pareiškėjas yra deklaravęs savo gyvenamąją vietą;

6.2. neturi techninės galimybės prisijungti prie centralizuotų nuotekų tinklų ir tokie tinklai neplanuojami įrengti artimiausius 3 metus;

6.3. įsigiję ir įsirengę naujus, nenaudotus, Europos Sąjungos CE ženklinimą turinčius Įrenginius ne anksčiau kaip prieš 12 mėn. iki einamųjų metų kvietimo teikti paraiškas paskelbimo;

6.4. turi Pareiškėjo vardu Įrenginiams gautą statybą leidžiantį dokumentą**,** jei jis privalomas vadovaujantis statybos techniniu reglamentu [STR 1.05.01:2017](https://www.e-tar.lt/portal/lt/legalAct/585f9850c05211e688d0ed775a2e782a) „Statybą leidžiantys dokumentai. Statybos užbaigimas. Statybos sustabdymas. Savavališkos statybos padarinių šalinimas. Statybos pagal neteisėtai išduotą statybą leidžiantį dokumentą padarinių šalinimas“;

~~6.5. turi Įrenginių Pareiškėjo vardu išrašytus pirkimo išlaidas pagrindžiančius ir apmokėjimą įrodančius dokumentus (PVM sąskaita faktūra, sąskaita faktūra, mokėjimo pavedimas ar atitinkami įsigijimą ir apmokėjimą patvirtinantys dokumentai);~~

**6.5. turi Pareiškėjo vardu išrašytus Įrenginių pirkimo išlaidas įrodančius dokumentus (PVM sąskaitą faktūrą arba sąskaitą faktūrą) ir apmokėjimą įrodančius dokumentus (bako pavedimą, apmokėjimo grynais pinigais patvirtinimo dokumentą);**

6.6. turi Įrenginių įrengimą pagrindžiančius dokumentus (atliktų darbų aktas, Įrenginių perdavimo naudoti aktas, Įrenginių paleidimo aktas);

6.7. turi UAB „Skuodo vandenys“ išduotą pažymą dėl Pareiškėjo techninių galimybių prisijungti prie centralizuotų nuotekų surinkimo tinklų (esamų ar planuojamų nutiesti per artimiausius 3 metus);

6.8. Įrenginius įrengę ir pajungę gyvenamosios paskirties pastatui ir (ar) jo priklausiniams Skuodo rajono savivaldybės teritorijoje;

6.9. turi Įrenginių įrengimo vietai, pažymėtai ant sklypo, žemėlapio ar orto foto plano (taškas ant plano su paaiškinimu), gautą suderinimą, jei Įrenginys įrengiamas žemės sklype, kuris nekilnojamojo turto registro duomenų bazės išraše turi žymą (tik tada kai Įrenginiui nėra išduotas statybą leidžiantis dokumentas):

6.9.1. melioruotos žemės ir melioracijos statinių apsaugų zona – Skuodo rajono savivaldybės administracijos (toliau – Administracijos) Žemės ūkio skyriaus specialistų suderinimą;

6.9.2. kultūros paveldo objektų ir vietovių teritorijos, jų apsaugos zonos – Administracijos kultūros ir turizmo skyriaus specialistų arba Kultūros paveldo departamento prie Kultūros ministerijos Klaipėdos teritorinio skyriaus specialistų suderinimą;

6.10. Įrenginį sumontavo Pareiškėjui nuosavybės teise priklausančiame sklype, arba Pareiškėjas yra gavęs šio sklypo savininko (-ų) raštišką sutikimą.

7. Vienas pareiškėjas gali gauti dalinę kompensaciją ne dažniau kaip kartą per 5 metus.

8. Dokumentai gali būti išduoti Pareiškėjo sutuoktinio vardu, jei tenkina abi šias sąlygas:

8.1. abu sutuoktiniai yra deklaravę savo gyvenamąją vietą tuo adresu, kuriame yra sumontuotas Įrenginys;

8.2. sklypas, kuriame sumontuotas Įrenginys, yra abiejų sutuoktinių bendra nuosavybė. Jei sklypas, kuriame sumontuotas Įrenginys, yra tik sutuoktinio (-ės) nuosavybė, turi būti gautas sutuoktinio (-ės) raštiškas sutikimas.

**II SKYRIUS**

**PARAIŠKŲ TEIKIMAS, VERTINIMAS, LĖŠŲ SKYRIMO IR ATSISKAITYMO**

**UŽ JŲ PANAUDOJIMĄ TVARKA**

9. Skuodo rajono savivaldybės administracija (toliau – Administracija) interneto svetainėje (http://www.skuodas.lt) kasmet, ne vėliau kaip iki balandžio 1 dienos, paskelbia kvietimą teikti paraiškas (1 priedas) Įrenginių įrengimo daliniam kompensavimui gauti. Kvietimas papildomai gali būti skelbiamas ir kituose leidiniuose, internete ar kitais būdais.

10. Paraiškas Pareiškėjai gali teikti iki einamųjų metų rugsėjo 15 dienos Administracijai tiesiogiai arba paštu.

11. Paraiška ir susiję dokumentai turi būti pildomi lietuvių kalba. Kita kalba užpildyta paraiška ir susiję dokumentai nepriimami.

12. Paraiška ir susiję dokumentai turi būti pateikti spausdintine forma (surinkti kompiuteriu) arba užpildyti ranka. Neaiškiai arba neįskaitomai ranka užpildytos paraiškos ir susiję dokumentai nepriimami.

13. Turi būti pateikiamas vienas originalus paraiškos egzempliorius ir susijusių dokumentų originalai arba kopijos. Kiekvienas paraiškos ir susijusių dokumentų lapas turi būti patvirtintas pareiškėjo parašu.

14. Su paraiška pateikiami dokumentai:

14.1. Paraišką pateikiančio asmens tapatybę patvirtinančio dokumento kopija;

14.2. ~~Pareiškėjo vardu išrašytos~~ Įrenginių pirkimą ir apmokėjimą įrodančios dokumentų kopijos (PVM sąskaita faktūra, sąskaita faktūra, mokėjimo pavedimas ar atitinkami įsigijimą ir apmokėjimą patvirtinantys dokumentai);

14.3. Pareiškėjo vardu išrašytų Įrenginių įrengimą pagrindžiančių dokumentų kopijos (atliktų darbų aktas, Įrenginių perdavimo naudoti aktas, Įrenginių paleidimo aktas);

14.4. Įrenginių eksploatacinių savybių deklaracija (Įrenginio sertifikato kopija). Įrenginių išvalomos ir į gamtinę aplinką išleidžiamos buitinės nuotekos negali viršyti Reglamente nurodytų užterštumo reikšmių;

14.5. UAB „Skuodo vandenys“ išduota pažyma dėl Pareiškėjo techninių galimybių prisijungti prie centralizuotų nuotekų surinkimo tinklų (esamų ar planuojamų nutiesti per artimiausius 3 metus).

14.6. Įsirengiant Įrenginį daugiabutyje name ar 2 ir daugiau namų pateikiami gyventojų sutikimai ar nesutikimai dėl Įrenginių įsigijimo ir įrengimo. Įrenginio įrengimui turi pritarti ne mažiau kaip 50 % daugiabučio namo butų savininkų.

15. Pareiškėjai užtikrina, kad paraiškoje numatytos išlaidos nebuvo ir nėra finansuojamos iš kitų ES fondų ir kitų viešųjų lėšų.

16. Pateiktų paraiškų vertinimą sudaro 2 etapai:

16.1. administracinės atitikties vertinimas;

16.2.komisijos galutinis vertinimas ir siūlymo direktoriui rengimas.

17. Paraiškų administracinės atitikties vertinimą atlieka Administracijos direktoriaus įsakymu paskirtas Administracijos darbuotojas (toliau – Administracijos darbuotojas), kuris vertina Paraiškų tinkamumą gauti dalinę kompensaciją pagal paraiškų pateikimo dieną Pareiškėjų pateiktus ir atitinkamais dokumentais pagrįstus duomenis, viešuosiuose registruose esančius duomenis, taip pat pagal dokumentus ir informaciją, gautą iš pareiškėjo po Administracijos darbuotojo paklausimo (-ų). Jei Pareiškėjų pateikti dokumentai / informacija skiriasi nuo viešuosiuose registruose esančių duomenų, Administracijos darbuotojas vadovaujasi registruose esančiais duomenimis.

18. Administracijos darbuotojas vykdydamas paraiškų administracinės atitikties vertinimą tikrina ir vertina Pareiškėjų pateiktas paraiškas ir dokumentus bei paraiškų ir Pareiškėjų atitiktį Aprašo 6–8, 10–14 punktams:

18.1. atsako už naudojamų dokumentų priežiūrą ir tvarkos užtikrinimą bei dokumentuose pateiktos informacijos konfidencialumą;

18.2. vertina dokumentus ir užpildo paraiškos vertinimo klausimyną (2 priedas);

18.3. apskaičiuoja dalinės kompensacijos sumą;

18.4. teikia pareiškėjams informaciją apie apskaičiuotą dalinę kompensaciją;

18.5. atlieka kitas priskirtas funkcijas.

19. Užregistravus gautą paraišką, Administracijos darbuotojas per 20 darbo dienų patikrina su paraiška gautų dokumentų tinkamumą, ir, nustatęs pateiktų dokumentų trūkumus, raštu informuoja Pareiškėjus. Pareiškėjai per 10 darbo dienų, tačiau ne vėliau kaip iki spalio 15 d., privalo pašalinti pateiktų dokumentų trūkumus.

20. Jeigu vertinant paraiškos administracinę atitiktį nustatoma, kad paraiška pateikta nesilaikant Apraše ir kvietime nustatytų administracinių reikalavimų, toliau tokia paraiška nevertinama.

21. Administracijos darbuotojui atlikus paraiškų administracinį vertinimą, ne rečiau kaip kartą per du mėnesius paraiškas vertina Skuodo rajono savivaldybės mero potvarkiu sudaryta 5 narių komisija (toliau – Komisija). Jei Komisijos narių balsai pasiskirsto po lygiai, lemiamas yra Komisijos pirmininko balsas.

22. Administracijos darbuotojas, atlikęs administracinės atitikties vertinimą, paraiškas ir užpildytus paraiškų vertinimo klausimynus (2 priedas) el. paštu pateikia Komisijos nariams ne vėliau kaip prieš 3 darbo dienas iki Komisijos posėdžio.

23. Komisijos posėdžius protokoluoja Komisijos pirmininko paskirtas posėdžio sekretorius. Komisijos posėdžio protokolą pasirašo Komisijos pirmininkas ir sekretorius. Posėdžių protokolai saugomi Lietuvos Respublikos archyvų įstatymo nustatyta tvarka.

24.Komisijos pirmininkas ir kiekvienas narys prieš pradėdami darbą Komisijoje turi pasirašyti nešališkumo deklaraciją (3 priedas) ir konfidencialumo pasižadėjimą (4 priedas).

25. Komisijos posėdžiai yra teisėti, kai posėdyje dalyvauja daugiau kaip pusė visų Komisijos narių.

26. Komisija sprendimus priima posėdžiuose paprasta balsų dauguma, atviru vardiniu balsavimu, posėdžio eiga ir sprendimai įforminami protokolu.

27. Komisija, vertindama ar įvertinusi paraiškas, gali Pareiškėjų paprašyti papildomų dokumentų Įrenginių įrengimo daliniam kompensavimui gauti ir atlikti patikrą Įrenginių įrengimo vietoje.

28. Jeigu Apraše nurodytomis sąlygomis visų Pareiškėjų prašoma suma viršija tų metų biudžeto 6.1.3.6. „Vandentiekio ir nuotekų tinklų infrastruktūros tvarkymas“ priemonėje numatytą sumą, eiliškumas nustatomas pagal prašymų pirmumo kriterijus ir paraiškos registravimo datą Administracijos dokumentų valdymo sistemoje. Paraiškos, kurioms nepakanka numatytų skirti lėšų, įrašomos į rezervinį sąrašą ir perkeliamos į kitus metus. Kitų metų biudžete, numačius lėšas Įrenginių daliniam kompensavimui, pirmiausia į eilę įrašomi prašymai iš rezervinės prašymų eilės.

29. Komisija, įvertinusi paraiškas ir Administracijos darbuotojo atsiųstus klausimynus, per 5 darbo dienas Administracijos direktoriui teikia siūlymą (protokolo išrašą) dėl paraiškų tenkinimo / netenkinimo ar paraiškų įrašymo į rezervinį sąrašą. Atsižvelgiant į Komisijos pateiktą siūlymą (protokolo išrašą) dėl paraiškų tenkinimo, kompensacijos Pareiškėjams skiriamos Administracijos direktoriaus įsakymu. Priėmus įsakymą, parengiama Programos lėšų naudojimo sutartis, sutarties šalims pasirašius šią sutartį lėšos per 20 darbo dienų pervedamos Pareiškėjui į paraiškoje nurodytą banko sąskaitą.

30. Prašymų pirmumo vertinimo kriterijai:

30.1. Įrenginiai įrengiami daugiabučiui gyvenamajam namui, įvertinant butų skaičių name;

30.2. Įrenginiai įrengiami buitinių nuotekų surinkimui iš 2 ir daugiau gyvenamųjų namų, įvertinant namuose deklaruotų gyventojų skaičių.

31. Apie sprendimą dėl kompensavimo skyrimo Pareiškėjai informuojami per 10 darbo dienų nuo Administracijos direktoriaus įsakymo įsigaliojimo.

32. Pareiškėjui raštu atsisakius Įrenginių dalinio kompensavimo, kompensavimas siūlomas kitam Pareiškėjui eilės tvarka.

33. Apie numatytas neskirti lėšas ir nurodant lėšų neskyrimo priežastį, Pareiškėjai informuojami per 20 darbo dienų po Komisijos pateikto siūlymo Administracijos direktoriui.

34. Už suprojektuotus ir įsigytus Įrenginius Pareiškėjams kompensuojama 50 proc. projektavimo, mokesčio už statybą leidžiantį dokumentą ir Įrenginių įsigijimo vertės, bet ne daugiau kaip 1 000 Eur. Už suprojektuotą ir įsigytą vieną bendrą Įrenginį daugiabutyje name ar 2 ir daugiau namų Pareiškėjams kompensuojama 50 proc. projektavimo, mokesčio už statybą leidžiantį dokumentą ir Įrenginių įsigijimo vertės, bet ne daugiau kaip 2 000 Eur.

35. Pareiškėjų, kurie yra PVM mokėtojai, PVM išlaidos nėra tinkamos kompensuoti.

36. Mokant už Įrenginį išperkamosios nuomos (lizingo) būdu, pateikiama išperkamosios nuomos (lizingo) sutartis. Po paskutinio sutartyje numatyto atsiskaitymo per 20 d. d. Pareiškėjas privalo pateikti pažymą, kad yra visiškai atsiskaitęs už Įrenginį. Per numatytą laikotarpį nepateikus minėtos pažymos, pareiškėjui suteiktos lėšos grąžinamos per 20 d. d.

37. Pareiškėjai, neteisingai pateikę dokumentus, nepateikę 36 dalyje nurodytos pažymos ar nepagrįstai gavę lėšas, privalo jas grąžinti į Skuodo rajono savivaldybės biudžeto sąskaitą.

38. Įrenginiai turės būti tinkamai (pagal gamintojo pateiktą instrukciją) eksploatuojami mažiausiai 3 metus nuo kompensacijos gavimo dienos. Komisija turi teisę bet kuriuo metu atvažiuoti ir patikrinti, jeigu Įrenginiai nebus tinkamai eksploatuojami, kompensacijos suma privalės būti grąžinta.

**III SKYRIUS**

**BAIGIAMOSIOS NUOSTATOS**

39. Tarybai nepatvirtinus finansavimo, Pareiškėjams dalinė kompensacija neskiriama.

40. Aprašo vykdymą kontroliuoja Administracijos direktoriaus paskirtas darbuotojas.

41. Aprašo lėšų panaudojimą kontroliuoja Skuodo rajono savivaldybės kontrolės ir audito tarnyba ir Administracijos Centralizuoto vidaus audito tarnyba.

42. Pareiškėjai atsako už pateiktų duomenų ir dokumentų teisingumą.

43. Šis Aprašas gali būti keičiamas, papildomas ar pripažįstamas netekusiu galios Tarybos sprendimu.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Skuodo rajono savivaldybės individualių buitinių nuotekų tvarkymo sistemos projektavimo ir įrenginių įsigijimo dalinio kompensavimo tvarkos aprašo

1 priedas

(Paraiškos forma)

**PARAIŠKA**

**DĖL INDIVIDUALIŲ BUITINIŲ NUOTEKŲ TVARKYMO SISTEMOS**

**PROJEKTAVIMO IR ĮRENGINIŲ ĮSIGIJIMO DALINIO KOMPENSAVIMO**

\_\_\_\_\_\_\_\_\_\_\_\_\_\_

(pateikimo data)

Skuodo rajono savivaldybės administracijai

Aš, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas, pavardė, deklaruotos gyvenamosios vietos adresas, telefono Nr., el. pašto adresas)

20\_\_\_\_ m. \_\_\_\_\_\_\_\_\_\_\_\_\_\_ adresu:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

esu įsirengęs (-usi) individualių buitinių nuotekų tvarkymo sistemos įrenginį \_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(įvardinti buitinių nuotekų tvarkymo sistemos įrenginį ir jo pavadinimą (buitiniai nuotekų valymo įrenginys, nuotekų kaupimo rezervuaras)

Aš \_\_\_\_\_\_\_\_\_\_\_\_\_\_ registruotas PVM mokėtoju (vykdant individualią veiklą).

(esu/nesu)

Prašoma kompensavimo suma \_\_\_\_\_\_\_\_\_\_\_\_\_ Eur.

Prašau dalinę kompensaciją pervesti į \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(banko pavadinimas)

sąskaitą Nr.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Statybos leidžiančio dokumento numeris \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

*Pateikiu šiuos dokumentus, (pažymėti pasirinktą X):*

Paraišką pateikiančio asmens dokumento kopiją, \_\_\_\_\_\_\_\_\_\_\_\_\_\_\_;

(lapų skaičius)

individualių buitinių nuotekų tvarkymo sistemos projektavimo Pareiškėjo vardu išrašytų pirkimą ir apmokėjimą įrodančių dokumentų kopijas (PVM sąskaita faktūra, sąskaita faktūra, mokėjimo pavedimas ar atitinkami įsigijimą ir apmokėjimą patvirtinantys dokumentai) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;

(įrašyti dokumentus ir pateikti jų lapų skaičių)

mokesčio už individualių buitinių nuotekų tvarkymo sistemos įrenginių statybą leidžiantį dokumentą Pareiškėjo vardu išrašytų pirkimą ir apmokėjimą įrodančių dokumentų kopijas (PVM sąskaita faktūra, sąskaita faktūra, mokėjimo pavedimas ar atitinkami įsigijimą ir apmokėjimą patvirtinantys dokumentai) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;

(įrašyti dokumentus ir pateikti jų lapų skaičių)

\_\_\_\_\_\_\_\_\_\_\_\_\_\_\_

(Pareiškėjo parašas)

individualių buitinių nuotekų tvarkymo sistemos įrenginių Pareiškėjo vardu išrašytų pirkimą ir apmokėjimą įrodančių dokumentų kopijas (PVM sąskaita faktūra, sąskaita faktūra, mokėjimo pavedimas ar atitinkami įsigijimą ir apmokėjimą patvirtinantys dokumentai) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;

(įrašyti dokumentus ir pateikti jų lapų skaičių)

individualių buitinių nuotekų tvarkymo sistemos įrenginių įrengimą pagrindžiančių dokumentų kopijas (atliktų darbų aktas, įrenginių perdavimo naudoti aktas, įrenginių paleidimo aktas) \_\_\_\_\_\_\_\_\_\_\_\_\_\_\_;

(lapų skaičius)

individualių buitinių nuotekų tvarkymo sistemos įrenginių eksploatacinių savybių deklaraciją (įrenginio sertifikato kopiją), \_\_\_\_\_\_\_\_\_\_\_\_\_\_\_;

(lapų skaičius)

UAB „Skuodo vandenys“ išduotą pažymą dėl Pareiškėjo techninių galimybių prisijungti prie centralizuotų nuotekų surinkimo tinklų (esamų ar planuojamų nutiesti per artimiausius 3 metus) \_\_\_\_\_\_\_\_\_\_\_\_\_\_\_;

(lapų skaičius)

Suderinimai įrenginių įrengimo vietai, \_\_\_\_\_\_\_\_\_\_\_\_\_\_\_.

(lapų skaičius)

Pirmumo vertinimo kriterijai:

Įrenginiai įrengiami daugiabučiui gyvenamajam namui, butų skaičius \_\_\_\_\_\_\_\_\_\_\_\_\_\_\_.

Įrenginiai įrengiami buitinių nuotekų surinkimui iš 2 ir daugiau gyvenamųjų namų, namuose deklaruotų gyventojų skaičius \_\_\_\_\_\_\_\_\_\_\_\_\_\_\_.

Kiti dokumentai \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

(įrašyti kitus dokumentus ir pateikti jų lapų skaičių)

Pareiškėjo pastabos \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Pasirašydamas (-a) patvirtinu pateiktų duomenų teisingumą ir sutinku, kad mano duomenys, būtini kompensacijai gauti, būtų tikrinami valstybės informacinėse sistemose ir registruose, ir užtikrinu, kad paraiškoje numatytos išlaidos nebuvo ir nėra finansuojamos iš kitų ES fondų ir kitų viešųjų lėšų.

Pasirašydamas (-a) patvirtinu, kad esu susipažinęs su Skuodo rajono savivaldybės individualių buitinių nuotekų tvarkymo sistemos projektavimo ir įrenginių įsigijimo dalinio kompensavimo tvarkos aprašu.

Pasirašydamas (-a) patvirtinu, kad sutinku gauti su manimi susijusius dokumentus paraiškoje nurodytu elektroniniu paštu. Nenurodžius elektroninio pašto, dokumentai bus pateikiami registruotu laišku.

Pareiškėjas \_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (vardas, pavardė)

Esu informuotas (-a) ir sutinku, kad:

1. Mano asmens duomenys gali būti naudojami Skuodo rajono savivaldybės individualių buitinių nuotekų tvarkymo sistemos projektavimo ir įrenginių įsigijimo daliniam kompensavimui gauti administravimo tikslais.

2. Mano asmens duomenys gali būti perduoti audito ir tyrimų institucijoms, siekiant apsaugoti Skuodo rajono savivaldybės administracijos finansinius interesus, Lietuvos Respublikos teisės aktuose nustatyta tvarka.

3. Esu informuotas (-a), kad vadovaujantis Lietuvos Respublikos asmens duomenų teisinės apsaugos įstatymo (toliau – ADTAĮ) 23 straipsnyje įtvirtintomis asmens duomenų subjekto teisėmis ir ADTAĮ 25 straipsnyje nustatyta tvarka turiu teisę: 1) žinoti (būti informuotas) apie mano asmens duomenų tvarkymą; 2) susipažinti su savo asmens duomenimis ir kaip jie yra tvarkomi; 3) reikalauti sunaikinti mano asmens duomenis arba sustabdyti mano asmens duomenų tvarkymo veiksmus, kai duomenys tvarkomi nesilaikant ADTAĮ ir kitų asmens duomenų tvarkymą reglamentuojančių teisės aktų nuostatų; 4) nesutikti, kad būtų tvarkomi mano asmens duomenys.

4. Įrenginiai turės būti tinkamai (pagal gamintojo pateiktą instrukciją) eksploatuojami mažiausiai 3 metus nuo kompensacijos gavimo dienos. Komisija turi teisę bet kuriuo metu atvažiuoti ir patikrinti, jeigu Įrenginiai nebus tinkamai eksploatuojami, kompensacijos suma privalės būti grąžinta.

5. Už infrastruktūros įrengimo teisėtumą atsako pareiškėjas. Jei darbai atlikti ne pagal galiojančius teisės aktus, atsakomybė už nesilaikymą tenka pareiškėjui, o komisija turi teisę tokią paraišką atmesti.

Pareiškėjas \_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (vardas, pavardė)

Skuodo rajono savivaldybės individualių buitinių nuotekų tvarkymo sistemos projektavimo ir įrenginių įsigijimo dalinio kompensavimo tvarkos aprašo

2 priedas

(Paraiškos vertinimo klausimyno forma)

*Pildo Administracijos darbuotojas*

**SKUODO RAJONO SAVIVALDYBĖS ADMINISTRACIJOS**

**.............................................. SKYRIUS**

**PARAIŠKOS vertinimo klausimynAS**

20\_\_\_\_ m. \_\_\_\_\_\_\_\_\_\_\_\_\_ \_\_\_\_ d.

**I. BENDRA INFORMACIJA**

Paraiškos registracijos Nr. \_\_\_\_\_\_\_\_\_, data 20\_\_\_\_ m. \_\_\_\_\_\_\_\_\_\_\_\_\_ \_\_\_\_ d.

Pareiškėjas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas, pavardė, įrenginio montavimo adresas)

**II. PATEIKTI DOKUMENTAI**

|  |  |  |  |  |
| --- | --- | --- | --- | --- |
| **Eil. Nr.** | **Dokumento pavadinimas** | **Atsakymas**  (pažymėti X) | | **Pastabos** |
| 1. | Paraišką pateikiančio asmens (fizinio asmens) tapatybę patvirtinančio dokumento kopija.  *(Pažymima „Taip“, jei patikrinus pateiktus dokumentus nustatoma, kad paraišką pateikiančio asmens tapatybę patvirtinančio dokumento kopija pateikta.*  *Pažymima „Ne“, jei patikrinus pateiktus dokumentus nustatoma, kad paraišką pateikiančio asmens tapatybę patvirtinančio dokumento kopija nepateikta* | Taip  Ne | |  |
| 2. | Pareiškėjo vardu išrašytų individualių buitinių nuotekų tvarkymo sistemos projektavimo pirkimo išlaidas ir apmokėjimą pagrindžiančių dokumentų kopijos.  *(Pažymima „Taip“, jei patikrinus pateiktus dokumentus nustatoma, kad Pareiškėjas pateikė individualių buitinių nuotekų tvarkymo sistemos projektavimo Pareiškėjo vardu išrašytų pirkimo išlaidas ir apmokėjimą pagrindžiančių dokumentų kopijas.*  *Pažymima „Ne“, jei patikrinus pateiktus dokumentus nustatoma, kad Pareiškėjas nepateikė individualių buitinių nuotekų tvarkymo sistemos projektavimo Pareiškėjo vardu išrašytų pirkimo išlaidas ir apmokėjimą pagrindžiančių dokumentų kopijas)* | Taip  Ne | |  |
| 3. | Pareiškėjo vardu išrašytų mokesčio už individualių buitinių nuotekų tvarkymo sistemos statybą leidžiantį dokumentą apmokėjimą pagrindžiančių dokumentų kopijos.  *(Pažymima „Taip“, jei patikrinus pateiktus dokumentus nustatoma, kad Pareiškėjas pateikė mokesčio už individualių buitinių nuotekų tvarkymo sistemos įrenginių statybą leidžiantį dokumentą Pareiškėjo vardu išrašytų pirkimo išlaidas ir apmokėjimą pagrindžiančių dokumentų kopijas*  *Pažymima „Ne“, jei patikrinus pateiktus dokumentus nustatoma, kad Pareiškėjas nepateikė mokesčio už individualių buitinių nuotekų tvarkymo sistemos įrenginių statybą leidžiantį dokumentą Pareiškėjo vardu išrašytų pirkimo išlaidas ir apmokėjimą pagrindžiančių dokumentų kopijas)* | Taip  Ne | |  |
| 4. | Pareiškėjo vardu išrašytų individualių buitinių nuotekų tvarkymo sistemos įrenginių pirkimo išlaidas ir apmokėjimą pagrindžiančių dokumentų kopijos.  *(Pažymima „Taip“, jei patikrinus pateiktus dokumentus nustatoma, kad Pareiškėjas pateikė individualių buitinių nuotekų tvarkymo sistemos įrenginių Pareiškėjo vardu išrašytų pirkimo išlaidas ir apmokėjimą pagrindžiančių dokumentų kopijas.*  *Pažymima „Ne“, jei patikrinus pateiktus dokumentus nustatoma, kad Pareiškėjas nepateikė individualių buitinių nuotekų tvarkymo sistemos įrenginių Pareiškėjo vardu išrašytų pirkimo išlaidas ir apmokėjimą pagrindžiančių dokumentų kopijas)* | Taip  Ne | |  |
| 5. | Individualių buitinių nuotekų tvarkymo sistemos įrenginių įrengimą pagrindžiančių dokumentų kopijos (atliktų darbų aktas, įrenginių perdavimo naudoti aktas, įrenginių paleidimo aktas).  *(Pažymima „Taip“, jei patikrinus pateiktus dokumentus nustatoma, kad Pareiškėjas pateikė individualių buitinių nuotekų tvarkymo sistemos įrenginių įrengimo pagrindžiančių dokumentų kopijas.*  *Pažymima „Ne“, jei patikrinus pateiktus dokumentus nustatoma, kad Pareiškėjas nepateikė individualių buitinių nuotekų tvarkymo sistemos įrenginių įrengimo pagrindžiančių dokumentų kopijas* | Taip  Ne | |  |
| 6. | Individualių buitinių nuotekų tvarkymo sistemos įrenginių eksploatacinių savybių deklaracija (Įrenginio sertifikato kopija).  *(Pažymima „Taip“, jei patikrinus pateiktus dokumentus nustatoma, kad individualių buitinių nuotekų tvarkymo sistemos įrenginių eksploatacinių savybių deklaracija (Įrenginio sertifikato kopija) pateikta.*  *Pažymima „Ne“, jei patikrinus pateiktus dokumentus nustatoma, kad individualių buitinių nuotekų tvarkymo sistemos įrenginių eksploatacinių savybių deklaracija (Įrenginio sertifikato kopija) nepateikta)* | Taip  Ne | |  |
| 7. | UAB „Skuodo vandenys“ išduota pažyma dėl Pareiškėjo techninių galimybių prisijungti prie centralizuotų nuotekų surinkimo tinklų (esamų ar planuojamų įrengti per artimiausius 3 metus).  *(Pažymima „Taip“, jei patikrinus pateiktus dokumentus nustatoma, kad UAB „Skuodo vandenys“ išduota pažyma dėl Pareiškėjo techninių galimybių prisijungti prie centralizuotų nuotekų surinkimo tinklų (esamų ar planuojamų įrengti per artimiausius 3 metus) pateikta.*  *Pažymima „Ne“, jei patikrinus pateiktus dokumentus nustatoma, kad UAB „Skuodo vandenys“ išduota pažyma dėl Pareiškėjo techninių galimybių prisijungti prie centralizuotų nuotekų surinkimo tinklų (esamų ar planuojamų įrengti per artimiausius 3 metus) nepateikta* | Taip  Ne | |  |
| **Kiti pateikti dokumentai** | | | | |
| Dokumento pavadinimas *(įrašyti)* | | | **Pastabos** | |
|  | | |  | |

**III. TINKAMUMO KRITERIJAI**

|  |  |  |  |
| --- | --- | --- | --- |
| **Eil. Nr.** | **Kriterijus** | **Atsakymas**  (pažymėti X) | **Pastabos** |
| **Pateiktų dokumentų ir Apraše numatytų reikalavimų tinkamumas** | | | |
| 1. | Ar Pareiškėjo paraiška ir pridedami dokumentai užpildyti tinkamai (lietuvių kalba, įskaitomai)?  *(Pažymima „Taip“, jei paraiška ir pridedami dokumentai užpildyti tinkamai (lietuvių kalba, įskaitomai).*  *Pažymima „Ne“, jei paraiška ar pridedami dokumentai užpildyti netinkamai (ne lietuvių kalba, neįskaitomai))* | Taip  Ne |  |
| 2. | Ar Pareiškėjo paraiška atitinka patvirtintą aktualią paraiškos formą (1 priedas)?  *(Pažymima „Taip“, jei paraiška atitinka Aprašo 1 priede nustatytą formą.*  *Pažymima „Ne“, jei paraiška neatitinka Aprašo 1 priede nustatytos formos)* | Taip  Ne |  |
| 3. | Ar Pareiškėjo paraiška pateikta iki einamųjų metų rugsėjo 15 dienos (vadovautis Aprašo 10 punktu)?  *(Pažymima „Taip“, jei Pareiškėjo paraiška pateikta iki einamųjų metų rugsėjo 15 dienos.*  *Pažymima „Ne“, jei Pareiškėjo paraiška pateikta po einamųjų metų rugsėjo 15 dienos)* | Taip  Ne |  |
| 4. | Ar nustačius pateiktų dokumentų trūkumus, Pareiškėjas per 10 darbo dienų, tačiau ne vėliau kaip iki spalio 15 d., pašalino ir pateikė dokumentų trūkumus (vadovautis Aprašo 19 punktu)?  *(Pažymima „Taip“, jei Pareiškėjas per 10 darbo dienų, tačiau ne vėliau kaip iki spalio 15 d., pašalino ir pateikė dokumentų trūkumus.*  *Pažymima „Ne“, jei Pareiškėjas per 10 darbo dienų, tačiau ne vėliau kaip iki spalio 15 d., nepašalino ir nepateikė dokumentų trūkumus.*  *Pažymima „Netaikoma“, jei Pareiškėjo pateiktai paraiškai ir su ja susijusiems dokumentams nebuvo nustatyti trūkumai)* | Taip  Ne  Netaikoma |  |
| 5. | Ar įrenginys sumontuotas tuo adresu, kuriuo pareiškėjas Lietuvos Respublikos gyvenamosios vietos deklaravimo įstatymo numatyta tvarka yra deklaravęs savo gyvenamąją vietą?  *(Pažymima „Taip“, jei įrenginys sumontuotas tuo adresu, kuriuo pareiškėjas yra deklaravęs savo gyvenamąją vietą.*  *Pažymima „Ne“, jei įrenginys sumontuotas ne tuo adresu, kuriuo pareiškėjas yra deklaravęs savo gyvenamąją vietą)* | Taip  Ne |  |
| 6. | Ar Pareiškėjas neturi techninės galimybės prisijungti prie centralizuotų nuotekų tinklų ir tokie tinklai neplanuojami įrengti artimiausius 3 metus?  *(Pažymima „Taip“, jei neturi techninės galimybės prisijungti prie centralizuotų nuotekų tinklų ir tokie tinklai neplanuojami įrengti artimiausius 3 metus.*  *Pažymima „Ne“, jei turi techninės galimybės prisijungti prie centralizuotų nuotekų tinklų ir tokie tinklai neplanuojami įrengti artimiausius 3 metus)* | Taip  Ne |  |
| 7. | Ar pateikti ir įrašyti visi paraiškos formoje išvardyti susiję dokumentai?  *(Pažymima „Taip“, jei pateikti visi paraiškos formoje įrašyti ir išvardyti susiję dokumentai.*  *Pažymima „Ne“, jei pateikti ne visi paraiškos formoje įrašyti ir išvardyti susiję dokumentai)* | Taip  Ne  Iš dalies |  |
| 8. | Ar kiekvienas paraiškos ir susijusių dokumentų lapas yra patvirtintas Pareiškėjo parašu?  *(Pažymima „Taip“, jei kiekvienas paraiškos ir susijusių dokumentų lapas yra patvirtintas Pareiškėjo (arba jo įgalioto asmens) parašu.*  *Pažymima „Ne“, jei ne kiekvienas paraiškos ir susijusių dokumentų lapas yra patvirtintas Pareiškėjo (arba jo įgalioto asmens) parašu)* | Taip  Ne |  |
| 9. | Ar Pareiškėjas yra įsigijęs ir įsirengęs naujus, nenaudotus, Europos Sąjungos CE ženklinimą turinčius individualių buitinių nuotekų tvarkymo sistemos įrenginius ne anksčiau kaip prieš 12 mėn. iki einamųjų metų kvietimo teikti paraiškas paskelbimo (vadovautis Aprašo 6.3. papunkčiu)?  *(Pažymima „Taip“, jei Pareiškėjas yra įsigijęs ir įsirengęs naujus, nenaudotus, Europos Sąjungos CE ženklinimą turinčius individualių buitinių nuotekų tvarkymo sistemos įrenginius*  *ne anksčiau kaip prieš 12 mėn. iki einamųjų metų kvietimo teikti paraiškas paskelbimo).*  *Pažymima „Ne“, jei Pareiškėjas nėra įsigijęs ir įsirengęs naujus, nenaudotus, Europos Sąjungos CE ženklinimą turinčius individualių buitinių nuotekų tvarkymo sistemos įrenginius ne anksčiau kaip prieš 12 mėn. iki einamųjų metų kvietimo teikti paraiškas paskelbimo)* | Taip  Ne |  |
| 10. | Ar Pareiškėjas turi Pareiškėjo vardu individualių buitinių nuotekų tvarkymo sistemos įrenginiui gautą statybą leidžiantį dokumentą, jei jis privalomasvadovaujantis statybos techniniu reglamentu [STR 1.05.01:2017](https://www.e-tar.lt/portal/lt/legalAct/585f9850c05211e688d0ed775a2e782a) „Statybą leidžiantys dokumentai. Statybos užbaigimas. Statybos sustabdymas. Savavališkos statybos padarinių šalinimas. Statybos pagal neteisėtai išduotą statybą leidžiantį dokumentą padarinių šalinimas“?  *(Pažymima „Taip“, jei Pareiškėjas turi Pareiškėjo vardu individualių buitinių nuotekų tvarkymo sistemos įrenginiui gautą statybą leidžiantį dokumentą, jei jis privalomas vadovaujantis statybos techniniu reglamentu* [*STR 1.05.01:2017*](https://www.e-tar.lt/portal/lt/legalAct/585f9850c05211e688d0ed775a2e782a)*„Statybą leidžiantys dokumentai. Statybos užbaigimas. Statybos sustabdymas. Savavališkos statybos padarinių šalinimas. Statybos pagal neteisėtai išduotą statybą leidžiantį dokumentą padarinių šalinimas“.*  *Pažymima „Ne“, jei Pareiškėjas neturi Pareiškėjo vardu individualių buitinių nuotekų tvarkymo sistemos įrenginiui gautą statybą leidžiantį dokumentą,**jei jis privalomas vadovaujantis statybos techniniu reglamentu STR 1.05.01:2017 „Statybą leidžiantys dokumentai. Statybos užbaigimas. Statybos sustabdymas. Savavališkos statybos padarinių šalinimas. Statybos pagal neteisėtai išduotą statybą leidžiantį dokumentą padarinių šalinimas“)* | Taip  Ne  Netaikoma |  |
| 11. | Ar Pareiškėjas yra registruotas PVM mokėtoju?  *(Pažymima „Taip“, jei Pareiškėjas yra registruotas PVM mokėtoju.*  *Pažymima „Ne“, jei Pareiškėjas nėra registruotas PVM mokėtoju)* | Taip  Ne |  |
| 12. | Ar Įrenginiai įrengiami daugiabučiui gyvenamajam namui?  *(Pažymima „Taip“, jei Įrenginiai įrengiami daugiabučiui gyvenamajam namui.*  *Pažymima „Ne“, jei Įrenginiai įrengiami ne daugiabučiui gyvenamajam namui)* | Taip  Ne | Butų skaičius:  \_\_\_\_\_ (vnt.) |
| 13. | Ar Įrenginiai įrengiami nuotekų surinkimui iš 2 ir daugiau gyvenamųjų namų?  *(Pažymima „Taip“, jei Įrenginiai įrengiami nuotekų surinkimui iš 2 ir daugiau gyvenamųjų namų.*  *Pažymima „Ne“, jei Įrenginiai įrengiami ne nuotekų surinkimui iš 2 ir daugiau gyvenamųjų namų)* | Taip  Ne | Dekl. gyventojų skaičius:  \_\_\_\_\_  (asm.) |
| 14. | Ar Įrenginiai įrengti ir pajungti gyvenamosios paskirties pastatui ir (ar) jo priklausiniams Skuodo rajono savivaldybės teritorijoje?  *(Pažymima „Taip“, jei Įrenginiai įrengti ir pajungti gyvenamosios paskirties pastatui ir (ar) jo priklausiniams Skuodo rajono savivaldybės teritorijoje*  *Pažymima „Ne“, jei įrenginiai nėra įrengti ir pajungti gyvenamosios paskirties pastatui ir (ar) jo priklausiniams) Skuodo rajono savivaldybės teritorijoje* | Taip  Ne |  |
| 15. | Ar Pareiškėjas nėra gavęs dalinės kompensacijos už individualių buitinių nuotekų tvarkymo sistemos projektavimą ir įrenginių įsigijimą per pastaruosius 5 m.?  *(Pažymima „Taip“, jei Pareiškėjas dar nėra gavęs dalinės kompensacijos už individualių buitinių nuotekų tvarkymo sistemos projektavimą ir įrenginių įsigijimą per pastaruosius 5 m.*  *Pažymima „Ne“, jei Pareiškėjas jau yra gavęs dalinę kompensaciją už individualių buitinių nuotekų tvarkymo sistemos projektavimą ir įrenginių įsigijimą per pastaruosius 5 m.)* | Taip  Ne |  |
| 16. | Ar įsirengiant įrenginį daugiabutyje name ar 2 ir daugiau namų gyventojų pateikti ne mažiau kaip 50 % savininkų sutikimai dėl įrenginių įsigijimo ir įrengimo?  *(Pažymima „Taip“, jei įsirengiant įrenginį daugiabutyje name ar 2 ir daugiau namų gyventojų pateikti ne mažiau kaip 50 % savininkų sutikimai dėl įrenginių įsigijimo ir įrengimo.*  *Pažymima „Ne“, jei įsirengiant įrenginį daugiabutyje name ar 2 ir daugiau namų gyventojų* *ne mažiau kaip 50 % savininkų sutikimai dėl įrenginių įsigijimo ir įrengimo nepateikti)* | Taip  Ne  Netaikoma |  |
| 17. | Ar įrenginių vietai, pažymėtai ant sklypo, žemėlapio ar orto foto plano yra gautas suderinimas kai įrenginys įrengiamas žemės sklype, kuris nekilnojamojo turto registro duomenų bazės išraše turi melioruotos žemės ar kultūros paveldo žymą?  *(Pažymima „Taip“, jei įrenginių vietai, pažymėtai ant sklypo, žemėlapio ar orto foto plano yra gautas suderinimas kai įrenginys įrengiamas žemės sklype, kuris nekilnojamojo turto registro duomenų bazės išraše turi melioruotos žemės ar kultūros paveldo žymą.*  *Pažymima „Ne“, jei įrenginių vietai, pažymėtai ant sklypo, žemėlapio ar orto foto plano nėra gautas suderinimas kai įrenginys įrengiamas žemės sklype, kuris nekilnojamojo turto registro duomenų bazės išraše turi melioruotos žemės ar kultūros paveldo žymą)* | Taip  Ne  Netaikoma |  |
| 18. | Ar įrenginys sumontuotas pareiškėjui nuosavybės teise priklausančiame žemės sklype arba pareiškėjas yra gavęs šio sklypo savininko raštišką sutikimą?  *(Pažymima „Taip“, jei įrenginys sumontuotas pareiškėjui nuosavybės teise priklausančiame žemės sklype arba pareiškėjas yra gavęs šio sklypo savininko raštišką sutikimą.*  *Pažymima „Ne“, jei įrenginys sumontuotas ne pareiškėjui nuosavybės teise priklausančiame žemės sklype ir pareiškėjas nėra gavęs šio sklypo savininko raštišką sutikimą)* | Taip  Ne |  |

**Išvados.** (*netinkamą išbraukti*)

Pareiškėjas ir pateikti duomenys *atitinka / neatitinka* Apraše nustatytus tinkamumo reikalavimus.

**Preliminarus lėšų poreikis:** \_\_\_\_\_\_\_\_\_\_\_Eur.

*(neviršijant Apraše nurodytos didžiausios išmokos sumos)*

Vertinimas baigtas: \_\_\_\_\_\_\_\_-\_\_\_\_\_\_\_\_\_\_\_\_-\_\_\_\_\_

*(data)*

Atsakingas darbuotojas:

(pareigos) (parašas) (vardas, pavardė)

Skuodo rajono savivaldybės individualių buitinių nuotekų tvarkymo sistemos projektavimo ir įrenginių įsigijimo dalinio kompensavimo tvarkos aprašo

3 priedas

(Nešališkumo deklaracijos forma)

(asmens vardas ir pavardė)

NEŠALIŠKUMO DEKLARACIJA

20\_\_ m.\_\_\_\_\_\_\_\_\_\_\_\_\_ d. Nr. \_\_\_\_\_\_

Skuodas

Būdamas Skuodo rajono savivaldybės individualių buitinių nuotekų tvarkymo sistemos projektavimo ir įrenginių įsigijimo dalinio kompensavimo paraiškų vertinimo komisijos nariu, pasižadu:

1. Objektyviai, dalykiškai, be išankstinio nusistatymo, vadovaudamasis visų individualių buitinių nuotekų tvarkymo sistemos projektavimo ir įrenginių įsigijimo dalinio kompensavimo paraiškų teikėjų lygiateisiškumo, nediskriminavimo, proporcingumo, abipusio pripažinimo ir skaidrumo principais, atlikti man pavestas pareigas (užduotis).

2. Nedelsdamas raštu pranešti Skuodo rajono savivaldybės administracijos direktoriui (toliau – Administracijos direktoriui) apie galimą viešųjų ir privačių interesų konfliktą, paaiškėjus, kad individualių buitinių nuotekų tvarkymo sistemos projektavimo ir įrenginių įsigijimo dalinio kompensavimo paraišką teikia man artimas asmuo.

3. Man išaiškinta, kad:

3.1. man artimi asmenys yra: sutuoktinis, mano ir mano sutuoktinio tėvai (įtėviai), vaikai (įvaikiai), broliai (įbroliai), seserys (įseserės), seneliai, vaikaičiai ir jų sutuoktiniai;

3.2. Administracijos direktoriui gavus pagrįstos informacijos apie tai, kad galiu būti patekęs į intereso konflikto situaciją ir nenusišalinau nuo su atitinkamu Prašymu susijusių sprendimų priėmimo, Administracijos direktorius sustabdo mano dalyvavimą su atitinkamu pirkimu susijusių sprendimų priėmimo procese ar jo stebėjime ir atlieka mano su Komisijos darbu susijusios veiklos patikrinimą. Administracijos direktorius, nustatęs, kad patekau į interesų konflikto situaciją, pašalina mane iš Komisijos.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_

(pareigos) (parašas) (vardas, pavardė)

Skuodo rajono savivaldybės individualių buitinių nuotekų tvarkymo sistemos projektavimo ir įrenginių įsigijimo dalinio kompensavimo tvarkos aprašo

4 priedas

(Konfidencialumo pasižadėjimo forma)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(komisijos nario vardas ir pavardė)

KONFIDENCIALUMO PASIŽADĖJIMAS

20\_\_\_\_\_ m. \_\_\_\_\_\_\_\_\_\_\_\_\_\_\_\_\_\_ d.

Skuodas

Aš pareiškiu, kad, vertindamas Skuodo rajono savivaldybės individualių buitinių nuotekų tvarkymo sistemos projektavimo ir įrenginių įsigijimo daliniam kompensavimui pateiktus prašymus,

1. Pasižadu:
   1. saugoti ir tik įstatymų ir kitų teisės aktų nustatytais tikslais ir tvarka naudoti konfidencialią informaciją, kuri man taps žinoma, vertinant pateiktu individualių buitinių nuotekų tvarkymo sistemos projektavimo ir įrenginių įsigijimo dalinio kompensavimo prašymus;
   2. man patikėtus dokumentus, kuriuose yra konfidenciali informacija, saugoti tokiu būdu, kad tretieji asmenys neturėtų galimybės su jais susipažinti ar pasinaudoti.
2. Man išaiškinta, kad konfidencialią informaciją sudaro:
   1. individualių buitinių nuotekų tvarkymo sistemos projektavimo ir įrenginių įsigijimo dalinio kompensavimo prašymų duomenys ir turinys;
   2. individualių buitinių nuotekų tvarkymo sistemos projektavimo ir įrenginių įsigijimo dalinio kompensavimo prašymų vertinimo išvados;
   3. individualių buitinių nuotekų tvarkymo sistemos projektavimo ir įrenginių įsigijimo dalinio kompensavimo prašymų vertinimo rezultatų duomenys;
   4. kita informacija, susijusi su prašymų nagrinėjimu, aiškinimu, vertinimu ir palyginimu, jeigu jos atskleidimas prieštarauja teisės aktams.
3. Esu perspėtas (-a), kad, pažeidęs (-usi) šį pasižadėjimą, atsakysiu teisės aktų nustatyta tvarka ir turėsiu atlyginti Savivaldybės administracijai padarytus nuostolius.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_

(pareigos) (parašas) (vardas, pavardė)